Baba Salisu la gbọ pe Buhari n gbero lati jigbe tẹlẹ, ṣugbọn to pada gbọ pe ara baba naa ko ya gidi, eyi ni wọn si lo jẹ ko yi ero buruku ọkan rẹ pada. Nigba ti idunkooko naa pọ, a gbọ pe Salisu gba teṣan ọlọpaa lọ lati fi to wọn leti, ti awọn ọlọpaa naa so sọ pe ko ṣe gbogbo nnkan ti Buhari ba n fẹ fun un, awọn yoo rọwọ to o. Wọn lawọn ọlọpaa ti lọ duro de Buhari ninu igbo to ti fẹẹ gba owo naa lọwọ Salisu. Bo ṣe gba owo yii tan, lawọn ọlọpaa dena de e, to si bẹrẹ sii bẹbẹ pe ki wọn ṣe oun jẹjẹ. Nigba to n foju rẹ han fawọn akọroyin lanaa, ọjọ Aje, Mọnde, alukoro ileeṣẹ ọlọpaa ipinlẹ naa, SP Isah Gambo sọ pe Buhari yoo foju ba ile-ẹjọ lẹyin iwadii wọn.


Ẹ fura o! Wọ́n fẹ̀sùn ìjínigbé kan Buhari, aláàbọ ara, odindi ìdílé kan ló fẹ́ẹ́ jígbé

Nigba to n foju rẹ han fawọn akọroyin lanaa, ọjọ Aje, Mọnde, alukoro ileeṣẹ ọlọpaa ipinlẹ naa, SP Isah Gambo sọ pe Buhari yoo foju ba ile-ẹjọ lẹyin iwadii wọn.


Wọ́n ti dájọ́ ikú fún ọlọ́pàá tó pa akẹ́kọ̀ọ́ fásitì lẹ́yin ọdún kejì

Ile-ẹjọ giga tipinlẹ Bayelsa, lopin ọsẹ to kọja yii ti da ẹjọ iku fun ọlọpaa kan ti wọn ti le danu lẹnu iṣẹ, Timade Emmanuel lori ẹsun wi pe o ṣeku pa ọmọ ọdun mọkandinlogun kan, Tarila Nikade.Ọdun 2019 la gbọ pe Emmanuel pa Nikade, akẹkọọ fasiti tipinlẹ Nigeria, iyẹn Niger Delta University (NDU). Wọn ni maaki 4.42 CGPA lọmọkunrin naa ni ko to kagbako iku ojiji lati ọwọ Emmanuel. Nigba to n gbe idajọ kalẹ, Onidajọ Margaret Ayemieye sọ pe ẹsun mejeeji ọtọọtọ to nii ṣe pẹlu ipaniyan, eyi ti ọn fi kan Emmanuel lo jẹbi rẹ kọja alaye, to si ni ijiya ninu. A gbọ pe ṣe ni Emmanuel yinbọn fun Nikade lọjọ naa lati gba ẹmi rẹ. Latigba naa la gbọ pe awọn eeyan ti dide pe idajọ ododo gbọdọ waye, ṣugbọn ti wọn sọ pe ileeṣẹ ọlọpaa ipinlẹ naa gbiyanju lati ddabo bo Emmanuel, ko ma baa foju winna ofin. Gbogbo igbesẹ ti wọn lawọn ọlọpaa gbe lati daṣọ aṣiri bo Emmanuel lo ja si pabo, ko to pada foju ba ile-ẹjọ lati gba idajọ iku nipa yiyẹgi fun un.


A gbọ pe ṣe ni Emmanuel yinbọn fun Nikade lọjọ naa lati gba ẹmi rẹ. Latigba naa la gbọ pe awọn eeyan ti dide pe idajọ ododo gbọdọ waye, ṣugbọn ti wọn sọ pe ileeṣẹ ọlọpaa ipinlẹ naa gbiyanju lati ddabo bo Emmanuel, ko ma baa foju winna ofin. Gbogbo igbesẹ ti wọn lawọn ọlọpaa gbe lati daṣọ aṣiri bo Emmanuel lo ja si pabo, ko to pada foju ba ile-ẹjọ lati gba idajọ iku nipa yiyẹgi fun un. Igbimọ ajafẹtọ ọmọniyan lẹka eto idajọ ti Nigeria Bar Association (NBA) ti wọn gbe kalẹ la gbọ pe ẹlẹrii mẹta ọtọọtọ ni wọn gbe wa siwaju ile-ẹjọ lati jẹrii tako ọdaran naa.


Igbimọ ajafẹtọ ọmọniyan lẹka eto idajọ ti Nigeria Bar Association (NBA) ti wọn gbe kalẹ la gbọ pe ẹlẹrii mẹta ọtọọtọ ni wọn gbe wa siwaju ile-ẹjọ lati jẹrii tako ọdaran naa.


Gbogbo ìgbà ni ọkọ mi máa n lù mí nítorí oúnjẹ, Màma rẹ̀ sọ pé ayé ló n ṣe é - Ìyáálé ilé ṣàlàyé fún ilé-ẹjọ́

Iyaale ile, ẹni ọdun mẹtalelogun kan, Firdausi Suleiman, lọjọ Aje, Mọnde anaa lo ti bẹ ile-ẹjọ Ṣaria to wa ni  Magajin Gari, ipinlẹ Kaduna lati tu igbeyawo to wa laaarin oun ati ọkọ oun, Haruna Haruna ka ko to pẹ ju. Firdausi, to n gbe lagbegbe Rigasa, lo fẹsun kan ọkọ rẹ, Haruna nibẹ pe gbogbo igba lo maa n lu oun, lati ọdun meje sẹyin tawọn ti n fẹ ara wọn, to si jẹ ko ye ile-ẹjọ pe baba oun lo fi tipatipa fẹ oun fun un nigba naa. O ni ko tii si ọdun kan latigba tawọn mejeeji ti n gbe papọ, ti Haruna ko ni le oun pada sile lọdọ awọn obi oun. Ninu ọrọ rẹ siwaju sii lo tun sọ pe lara awọn ẹsun ti ọkọ oun fi maa n kan oun ni pe oun jẹ ounjẹ ajẹju, to si ni gbogbo alẹ ni ọkọ oun maa n tilẹkun yara idana, nitori koun ma ba wọbẹ. O jẹ ko di mimọ pe oun ti lọ fọrọ naa to mama rẹ leti, ṣugbọn to ni mama naa sọ pe aye lo n ṣe ọkọ oun, ọrọ rẹ kii ṣoju lasan, to fi n ṣe bi alaaganna. O wa rawọ ẹbẹ pe ki ile-ẹjọ naa tu wọn ka, ki onikaluku si maa lọ lọtọọtọ, ati pe ki ile-ẹjọ paṣẹ lati gbe ọmọ wọn foun lati maa tọju rẹ.


Ninu ọrọ rẹ siwaju sii lo tun sọ pe lara awọn ẹsun ti ọkọ oun fi maa n kan oun ni pe oun jẹ ounjẹ ajẹju, to si ni gbogbo alẹ ni ọkọ oun maa n tilẹkun yara idana, nitori koun ma ba wọbẹ. O jẹ ko di mimọ pe oun ti lọ fọrọ naa to mama rẹ leti, ṣugbọn to ni mama naa sọ pe aye lo n ṣe ọkọ oun, ọrọ rẹ kii ṣoju lasan, to fi n ṣe bi alaaganna. O wa rawọ ẹbẹ pe ki ile-ẹjọ naa tu wọn ka, ki onikaluku si maa lọ lọtọọtọ, ati pe ki ile-ẹjọ paṣẹ lati gbe ọmọ wọn foun lati maa tọju rẹ. Nigba to n tako ẹsun to fi kan an, Haruna ti agbẹjọro rẹ, M. K Mustapha ṣoju fun sọ pe ko si nnkan to jọ pe ara oun ko ya, nitori pe ori rẹ pe gidi. O ni Haruna wa niluu Katsina, nibi to ti n ṣe awọn iṣẹ kọọkan. Fun idi eyi, ile-ẹjọ naa ti Onidajọ Nuhu Falalu dari rẹ sun igbẹjọ siwaju di ọjọ kẹrin, oṣu kẹwaa, to si ni kawọn mejeeji pe obi wọn dani bi wọn ba n bọ wa sile-ẹjọ.


Nigba to n tako ẹsun to fi kan an, Haruna ti agbẹjọro rẹ, M. K Mustapha ṣoju fun sọ pe ko si nnkan to jọ pe ara oun ko ya, nitori pe ori rẹ pe gidi. O ni Haruna wa niluu Katsina, nibi to ti n ṣe awọn iṣẹ kọọkan. Fun idi eyi, ile-ẹjọ naa ti Onidajọ Nuhu Falalu dari rẹ sun igbẹjọ siwaju di ọjọ kẹrin, oṣu kẹwaa, to si ni kawọn mejeeji pe obi wọn dani bi wọn ba n bọ wa sile-ẹjọ.


Ó mà ṣe o! Sunny Ade pàdánù ìyàwó rẹ̀, Risikat

Gbajugbaja onkọrin nni, Oloye Sunday Adeniyi Adegẹye ti ọpọ awọn eeyan mọ si Sunny Ade ti padanu iyawo rẹ, Arabinrin Ajọkẹ Risikat Adegẹye.Bo tilẹ jẹ pe a ko tii gbọ nipa kulẹkulẹ aṣiri iku to pa obinrin naa, ṣugbọn ti a gbọ pe lẹyin aisan rampẹ lo jade laye.Ẹkunrẹrẹ iroyin n bọ laipẹ.


Gbajúmọ̀ olórin Fújì nnì, Baby Barrister ti kú o

Gbajugbaja olorin Fuji nni to n kọrin bi Oloogbe Sikiru Ayinde Barrister, iyẹn Alaaji Kabiru Kẹhinde ti ọpọ awọn ololufẹ rẹ mọ si Baby Barrister ti jade laye.Alẹ ana, ọjọ Aje, Mọnde ni iroyin fi to wa leti sọ pe ọkunrin naa jade laye nile ẹ to wa niluu Ibafo, ipinlẹ Ogun.Ẹkunrẹrẹ iroyin naa n bọ laipẹ.


Ìwà ọ̀daràn ni láti yá owó tí ìran tó n bọ̀ lẹ́yìn kò lè san tán - Ọbásanjọ́ pariwo síta fún ìjọba Buhari

Aarẹ tẹlẹri lorilẹ-ede yii, Oloye Oluṣẹgun Ọbasanjọ ti sọ pe iwa ọdaran ni lati ya owo silẹ de awọn iran to n bọ lẹyin, paapaa owo ti agbara iran naa ko nii ka, ti wọn ko si ni le san tan. Oloye Ọbasanjọ lo sọrọ yii nigba to n tako owo nla kan tijọba apapọ labẹ iṣakoso Aarẹ Muhammadu Buhari fẹẹ lọ ya, to ni si gbese ti wọn fẹẹ jẹ yii yoo ṣe akoba nla fun iran to n bọ lẹyin lọjọ iwaju. Bẹ o ba gbagbe, laipẹ yii ni Aarẹ Buhari kọ iwe si ile igbimọ aṣofin agba orilẹ-ede yii lati ya owo oni biliọnu mẹrin ($4,054,476,863) dọla ati miliọnu to le diẹ lẹẹdẹgbẹrin (€710) Euro. Ninu lẹta naa ni Aarẹ Buhari ti sọ pe awọn nilo lati pari awọn akanṣe iṣẹ kan to n lọ lọwọ, ati pe owo to wa lapo ijọba apapọ orilẹ-ede yii ko ka a, idi to fi lawọn nilọ lati lọ ya owo naa. Bakan naa lo tun sọ pe awọn nilo owo kan ti wọn n pe ni Grant, eyi to jẹ miliọnu marunlelọgọfa ($125) dọla. Bẹ o ba si gbagbe, ninu oṣu keje ọdun yii ni ile igbimọ aṣofin agba bu ọwọ lu owo oni biliọnu mẹjọ le die ($8.3b) ati ẹẹdẹgbẹta miliọnu din diẹ owo Euro, €490, eyi to ti wa lakọsilẹ laaarin ọdun 2018 si 2020.


Ninu lẹta naa ni Aarẹ Buhari ti sọ pe awọn nilo lati pari awọn akanṣe iṣẹ kan to n lọ lọwọ, ati pe owo to wa lapo ijọba apapọ orilẹ-ede yii ko ka a, idi to fi lawọn nilọ lati lọ ya owo naa. Bakan naa lo tun sọ pe awọn nilo owo kan ti wọn n pe ni Grant, eyi to jẹ miliọnu marunlelọgọfa ($125) dọla. Bẹ o ba si gbagbe, ninu oṣu keje ọdun yii ni ile igbimọ aṣofin agba bu ọwọ lu owo oni biliọnu mẹjọ le die ($8.3b) ati ẹẹdẹgbẹta miliọnu din diẹ owo Euro, €490, eyi to ti wa lakọsilẹ laaarin ọdun 2018 si 2020. Nigba to n sọrọ lori ẹrọ amohunmaworan ti ileeṣẹ Channels, iyẹn nibi eto kan to waye lorilẹ-ede South Afrika, Oloye Obasanjọ sọ pebi wọn ba fi awọn gbese to ti wa nilẹ tẹle silẹ lai san an, yoo ṣe akoba pupọ fun ijọba to n bọ lẹyin. Ọbasanjọ sọ pe ko si nnkan to buru ninu ki wọn lọ ya owo, ṣugbọn ohun ti wọn n fi owo yiya naa ṣe, ati ọna ti wọn fẹẹ gba san an pada sibi ti wọn ti ya a. "Bi ẹ ba n ya owo, ti owo naa si n pọ si lojoojumọ fun iran to n bọ, ati eyi to tun n bọ lẹyin wọn, iwa ọdaran ni.


Nigba to n sọrọ lori ẹrọ amohunmaworan ti ileeṣẹ Channels, iyẹn nibi eto kan to waye lorilẹ-ede South Afrika, Oloye Obasanjọ sọ pebi wọn ba fi awọn gbese to ti wa nilẹ tẹle silẹ lai san an, yoo ṣe akoba pupọ fun ijọba to n bọ lẹyin. Ọbasanjọ sọ pe ko si nnkan to buru ninu ki wọn lọ ya owo, ṣugbọn ohun ti wọn n fi owo yiya naa ṣe, ati ọna ti wọn fẹẹ gba san an pada sibi ti wọn ti ya a. "Bi ẹ ba n ya owo, ti owo naa si n pọ si lojoojumọ fun iran to n bọ, ati eyi to tun n bọ lẹyin wọn, iwa ọdaran ni. Kin ni ẹ n ya owo fun?"


Aṣewo ni Lanre Tẹriba n fowo gbe kaakiri, ko le da tọju ọmọ rẹ mọ - Iya ọmọ rẹ pariwo sita faraye

Ọkan lara awọn obinrin to bimọ fun gbajugbaja onkọrin igbagbọ nni, Lanre Tẹriba, Arabinrin Diamond Gold lo ti gba ori ikanni ayelujara ti Insitagiraamu rẹ lọ bayii lati yẹyẹ ọkunrin naa, to si ni ẹni ti ko bikita fun ọjọ iwaju ọmọ rẹ ni. Diamond Gold sọ pe dipo ki Lanre Tẹriba ti ọpọ awọn eeyan tun mọ si Atoriṣe tọju ọmọ to bi, ko si fun un ni ẹkọ gidi, awọn alaṣẹwo ati mọto lo n fi owo gbe kaakiri. O ni ẹtanjẹ ni Lanre Tẹriba fi foun loyun nigba tawọn pade, lai mọ pe kii ṣe ẹni teeyan le maa pe ni ọkọ tabi ololufẹ. O ni ṣe lo sọ foun pe oun pẹlu iyawo oun ti ja, ati pe awọn ko si papọ mọ, eyi to jẹ koun gba fun un nigba naa. Latigba to sọ pe oun ti loyun, lo ni Lanre Tẹriba ti pa oun ti, ti ko si ṣe ojuṣe rẹ gẹgẹ bi baba ọmọ toun bi fun un.Siwaju sii, lo tun fi awọn ẹri boun pẹlu onkọrin naa ṣe jọ sọrọ, to si loun ko le tọju ọmọ rẹ, to si jẹ pe obinrin, paapaa awọn alaṣẹwo lo n fowo ko kaakiri.


Àṣírí Akinọlá tó fipá já ìbálé ọmọ ọdún márùn-ún, ọmọ ìyàwó ẹ̀ tú l'Abẹ́òkúta

Olu ileeṣẹ ọlọpaa ipinlẹ Ogun to wa ni Eleweran nilu Abẹokuta ni baale ile, ẹni ọdun mọkandinlogoji kan, Ọladapọ Akinọla wa titi di asiko ti a ṣakojọpọ iroyin yii tan, nibi to ti n bẹbẹ fun oju aanu, lori ẹsun ifipabanilopọ ti wọn fi kan an. Gẹgẹ bi iroyin to tẹ AWIKONKO lọwọ ṣe sọ, wọn ni ọmọdebinrin, ọmọ ọdun marun-un to jẹ ọmọ iyawo ti Akinọla ṣẹṣẹ fẹ lo fipa ko ibasun fun, to si ṣe bẹẹ ja ibalẹ rẹ sọnu pẹlu agidi.Ileeṣẹ ọlọpaa ipinlẹ Ogun to fi iroyin ọhun to wa leti sọ pe adugbo kan ti wọn pe ni Adewale Drive, eyi to wa lagbegbe Ṣokori nilu Abẹokuta niṣẹlẹ ọhun ti waye lọjọ Aje, Mọnde, anaa, nigba ti wọn ni iya ọmọ naa lọ fọrọ ọhun to awọn ọlọpaa teṣan Adigbe leti. AWIKONKO gbọ pe ki ṣe pe aṣiri yii deede tu sita, wọn ni asiko ti mama ọmọ yii n wẹ fun un lọwọ, lo ṣe akiyesi ẹjẹ labẹ rẹ, to si bẹrẹ sii beere lọwọ rẹ nipa nnkan to ṣẹlẹ. Ọmọ naa lo sọ pe Akinọla lo gbe nnkan soun labẹ, ṣugbọn toun ko le sọrọ nigba naa, nitori pe ko ye oun si. Loju ẹsẹ la gbọ pe obinrin yii ti pariwo sita, tawọn eeyan si sare lọ mu Akinọla nibi to wa. Awọn ẹlẹyinju aanu la gbọ pe wọn wọ Akinọla lọ si teṣan ọlọpaa Adigbẹ, nibi ti wọn ti lọ ṣalaye ohun ti oju wọn ri.Ọga ọlọpaa ipinlẹ Ogun, Edward Awolọwọ Ajogun, nigba to n fidi iṣẹlẹ yii mulẹ sọ pe awọn ti tare Akinọla lọ si ẹka ileeṣẹ wọn to n ri sọrọ fifọmọ ṣoowo ẹru, ati lilo awọn ọmọde nilokulo lati tubọ fọrọ waa lẹnu wo.Ajogun sọ pe pakopako ni Akinọla n wo nigba ti aṣiri rẹ tu sita, toun naa ko si sọ pe irọ ni wọn mọ oun.


Ọmọ naa lo sọ pe Akinọla lo gbe nnkan soun labẹ, ṣugbọn toun ko le sọrọ nigba naa, nitori pe ko ye oun si. Loju ẹsẹ la gbọ pe obinrin yii ti pariwo sita, tawọn eeyan si sare lọ mu Akinọla nibi to wa. Awọn ẹlẹyinju aanu la gbọ pe wọn wọ Akinọla lọ si teṣan ọlọpaa Adigbẹ, nibi ti wọn ti lọ ṣalaye ohun ti oju wọn ri.Ọga ọlọpaa ipinlẹ Ogun, Edward Awolọwọ Ajogun, nigba to n fidi iṣẹlẹ yii mulẹ sọ pe awọn ti tare Akinọla lọ si ẹka ileeṣẹ wọn to n ri sọrọ fifọmọ ṣoowo ẹru, ati lilo awọn ọmọde nilokulo lati tubọ fọrọ waa lẹnu wo.Ajogun sọ pe pakopako ni Akinọla n wo nigba ti aṣiri rẹ tu sita, toun naa ko si sọ pe irọ ni wọn mọ oun. Eyi gan-an lo fi n gba awọn obi ati alagbatọ lamọran lati maa kiyesara iru ẹni ti wọn yoo maa fi awọn ọmọ wọn silẹ fun.


Eyi gan-an lo fi n gba awọn obi ati alagbatọ lamọran lati maa kiyesara iru ẹni ti wọn yoo maa fi awọn ọmọ wọn silẹ fun.


Wọ́n ti ju Olúwatófúnmi, ọmọ ogún ọdún sẹ́wọ̀n lórí ẹ̀sùn àfipá bá ọmọ kékeré láṣepọ̀ l'Óṣogbo

Ile-ẹjọ Majisireeti tilu Oṣogbo ti paṣẹ pe ki wọn si lọ fi Tọpẹ Oluwatofunmi, ọmọ ogun ọdun pamọ sọgba ẹwọn lori ẹsun wi pe o fipa ba ọmọ kekere kan laṣepọ niluu Oṣogbo, ipinlẹ Ọṣun. Onidajọ Oluṣẹgun Ayilara lo sọ pe ki Oluwatofunmi ṣi lọ maa gbadun ara rẹ lọgba ẹwọn tilu Ileṣa titi di ọjọ kejilelogun, oṣu kẹwaa, ọdun yii, ti igbẹjọ yoo tun pada waye. Gẹgẹ bi a ṣe gbọ, wọn ni ọjọ kejidinlogun, oṣu kẹjọ to kọja yii ni Oluwatofunmi ṣiṣẹ ibi naa lojule keje, adugbo Abidogun, Ọta-Ẹfun nilu Oṣogbo. Agbẹjọro ọlọpaa, temitọpẹ Fatọba to ṣalaye niwaju ile-ẹjọ sọ pe ṣe ni Oluwatofunmi fipa ba ọmọdebinrin naa to pe orukọ rẹ ni Fẹranmi Aroyehan laṣepọ. Bo tilẹ jẹ pẹ Oluwatofunmi sọ pe oun ko jẹbi ẹsun ti wọn fi kan oun,ti agbẹjọro rẹ, Ọladipupọ Tunbọsun, si bẹbẹ pe ki ile-ẹjọ naa faaye silẹ lati gba beeli onibara oun, wi pe o lawọn oniduro to yọranti, ṣugbọn ti agbẹjọro ọlọpaa sọ pe o ṣeeṣe ko salọ, bi aaye beeli ba yọ silẹ fun un. Eyi gan-an lo jẹ ki Onidajọ Ayilara paṣẹ pe ki wọn lọ fi Oluwatofunmi pamọ sọgba ẹwọn titi digba ti igbẹjọ yoo fi tẹsiwaju.


Nǹkan ṣe! Wọ́n ju gbajúmọ̀ ọmọọba Èkó sẹ́wọ̀n n'Ílọrin lórí ẹ̀sùn 'Yahoo-Yahoo'

Onidajọ Sikiru Oyinloye ti ile-ẹjọ giga to wa nilu Ilọrin, ipinlẹ Kwara ti ju gbajumọ ọmọọba kan nijọba ibilẹ Koṣọfẹ, ipinlẹ Eko, Oyekan Abdulbaqqi Adedoyin sẹwọn oṣu mẹfa gbako, pẹlu iṣẹ aṣekara lori ẹsun jibiti ori ayelujara, ti ọpọ awọn eeyan tun mọ si Yahoo-Yahoo. Ileeṣẹ to n gbogun ti iwa jibiti ati ṣiṣe owo kumọkumọ lorilẹ-ede yii, iyẹn Economic and Financial Crimes Commission (EFCC) la gbọ pe o fẹsun kan Oyekan, ati ọrẹ rẹ kan, Oni Stephen Oluwafẹranmi niwaju ile-ẹjọ wi pe awọn mejeeji n lu awọn alaimọkan ni jibiti lati ori ayelujara pẹlu ifẹ ẹtan.Agbẹjọro EFCC, Andrew Akoja nigba to n tako Oyekan, ọmọ ọdun marundinlọgbọn, ati Oni, toun jẹ ọmọ bibi ilu Ileṣa nipinlẹ Oṣun niwaju Onidajọ Akinloye sọ pe ọpọ owo ati dukia ni wọn ti gba. Niwaju ile-ẹjọ ọhun lawọn mejeeji ti jẹwọ pe lotitọ ni, ati pe awọn gba wi pe awọn jẹbi ẹsun ti wọn fi kan wọn. Akoja sọ pe oriṣiriṣi iwadii lawọn ṣe pẹlu ẹri aridaju, ko to di pe wọn lọ ko wọn. O lawọn ti gba awọn irinṣẹ wọn bii foonu olowo iyebiye, kọmputa alagbeeka ati awọn atẹjiṣẹ loriṣiriṣi ti wọn fi n lu jibiti wọn gẹgẹ bi ẹri tawọn ni lọwọ. Onidajọ Oyinloye nigba to n gbe idajọ rẹ kalẹ paṣẹ pe ki Oyekan lọ fi ẹwọn oṣu mẹfa pere gbara tabi ko san owo itanran, ẹgbẹ lọna aadọjọ {N150,000} naira, bẹẹ si ni ko gbagbe gbogbo nnkan ti wọn gba lọwọ ẹ patapata sapo ijọba.


Akoja sọ pe oriṣiriṣi iwadii lawọn ṣe pẹlu ẹri aridaju, ko to di pe wọn lọ ko wọn. O lawọn ti gba awọn irinṣẹ wọn bii foonu olowo iyebiye, kọmputa alagbeeka ati awọn atẹjiṣẹ loriṣiriṣi ti wọn fi n lu jibiti wọn gẹgẹ bi ẹri tawọn ni lọwọ. Onidajọ Oyinloye nigba to n gbe idajọ rẹ kalẹ paṣẹ pe ki Oyekan lọ fi ẹwọn oṣu mẹfa pere gbara tabi ko san owo itanran, ẹgbẹ lọna aadọjọ {N150,000} naira, bẹẹ si ni ko gbagbe gbogbo nnkan ti wọn gba lọwọ ẹ patapata sapo ijọba. Ni ti Oni, Onidajọ naa paṣẹ pe koun lọ fi ẹwọn ọdun kan gbako gbara tabi ko san owo itanran, to jẹ ẹgbẹrun lọna ọọdunrun ati aadọta {N350,000} naira.


Ni ti Oni, Onidajọ naa paṣẹ pe koun lọ fi ẹwọn ọdun kan gbako gbara tabi ko san owo itanran, to jẹ ẹgbẹrun lọna ọọdunrun ati aadọta {N350,000} naira.


Nítorí àwọn ọlọ́pàá tó pè lólè, wọ́n ju Hassan sẹ́wọ̀n ọdún méjì gbáko

Ile-ẹjọ to n gbọ ẹsun ọdaran nilu Yola, ipinlẹ Adamawa, ti ju gendekunrin ọmọ ọdun marundinlọgbọn kan, Bala Hassan sẹwọn ọdun meji gbako pẹlu iṣẹ aṣkara lori ẹsun wi pe o pe awọn ọlọpaa ni ole ati alọnilọwọgba. Ojọ Iṣẹgun, Tuside ana ni ọga ọlọpaa ipinlẹ naa, Adamu Alhaji wọ Hassan lọ siwaju ile-ẹjọ naa ti Onọrebu Nuhu Garta lewaju fun. Wọn ni ṣe ni Hassan sọ pe gbogbo awọn ọlọpaa ẹkun Jimeta ni ole ati alọnilọwọgba. Wọn ni Hassan sọ pe o tẹ oun lọrun lati ku danu, ju koun lọ darapọ mọ iṣẹ ọlọpaa nitori pe ọdaran ni wọn. Onidajọ Nuhu Musa Garta nigba to n gbe idajọ naa kalẹ paṣẹ pe ki Hassna lọ fi ẹwọn ọdun meji gbako gbara, tabi ko san ẹgbẹrun lọna aadọta naira gẹgẹ bi owo itanran.


Ẹ fọkàn balẹ̀, ìṣòro omi mímu máa tóó dìrọ̀rùn láìpẹ́ - Ìjọba Kwara

Ijọba ipinlẹ Kwara labẹ gomina AbdulRahman AbdulRazaq ti rawọ ẹbẹ si gbogbo awọn ọmọ ati olugbe ipinlẹ naa lati ni suuru fun omi ẹrọ igbalode to daṣẹ silẹ lojiji.Wọn ni nnkan to fa airi omi lo lasiko yii, ko ṣẹyin bi awọn irinṣẹ to n gbe omi jade lati odo Asa ṣe daṣẹ duro lojiji, ṣugbọn ti wọn sọ pe igbesẹ ti n lọ lati tun un ṣe.Ninu atẹjade ti Alaaji Wahab Fẹmi Agbaje, ẹni to jẹ kọmiṣanna f'ọrọ ipese omi nipinlẹ naa fi sita, eyi ti ẹda rẹ tẹ AWIKONKO lọwọ lo ti sọ pe gbogbo awọn agbegbe ti omi naa ko de nilu Ilọrin lawọn ti n ṣiṣẹ le lori.Alaaji Agbaje sọ pe ọpa to n gbe omi jade lọ sinu agba omi nla nilu Ilọrin lo daṣẹ silẹ lojiji, to si sọ pe ko si ohun meji to fa a, bi ko ṣe yi igi nla kan to wo luu mọlẹ.O ni ojo to rọ laipẹ yii lo fa ijamba naa, to si ni ki gbogbo awọn araalu lọ fọkan balẹ nitori pe laipẹ, igbadun omi yoo tun bẹrẹ lakọtun.


Kwara: A kìí ná owó láì tẹ̀lé ìlànà - Ìjọba

Ìjọba ipinlẹ Kwara ti sọ pe awọn kii deede na owo lai jẹ pe wọn tẹle ilana ati ofin bi wọn ṣe n na owo, ati pe gbogbo owo ti wọn n na patapata lo wa ni akọsilẹ.Kọmiṣanna f'ọrọ eto iṣuna nipinlẹ naa, Arabinrin Oyeyẹmi Ọlasunmbọ Florence lo sọ eyi di mimọ lọjọ Ẹti, Furaide ana, nibi eto idanilẹkọọ kan ti wọn gbe kalẹ fun awọn alakoso ẹka ileeṣẹ ijọba, iyẹn Directors of Planning, Research and Statistics in Ministries, Departments and Agencies (MDAs) lojuna lati jẹ ki mọ ohun ti wọn n ṣe lẹka eto iṣuna.O ni ko si iye owo ti ijoba ipinlẹ naa le fẹ na, o gbọdọ ti wa ninu akọsilẹ eto iṣuna, kii ṣe pe wọn yoo kan sare kọwọ bọ owo lati sọ pe awọn fẹẹ lo o.Siwaju sii lo sọ pe bi ijọba ṣe n na owo, ati bi wọn ṣe n gbe eto iṣuna wọn kalẹ maa n lọ ni ibamu pẹlu agbekalẹ eto iṣuna apapọ, iyẹn National Chart of Accounts.


Nítorí gbèsè tó jẹ, wọ́n dé Reuben ní ṣẹkẹ́ṣẹkẹ̀ bí ẹran Iléyá l'Ékòó (Fọ́tò)

Ọwọ ileeṣẹ ọlọpaa ipinlẹ Eko ti tẹ ọkunrin kan to pe orukọ ara rẹ ni Oluchi Okoye, ẹni ti wọn lo de onigbese rẹ mọlẹ ni ṣẹkẹṣẹkẹ bi ẹran Ileya l'Ekoo.Iṣẹ awọn to n ya owo ele la gbọ pe Okoye n ṣe, ti wọn si ni bo ṣe n ya awọn eeyan lowo, lo tun n gba ele lori ẹ.Ni nnkan bi oṣu meloo kan sẹyin la gbọ pe Okoye ya Reuben Alozie lowo to din diẹ ni miliọnu marun-un (₦4.6m) naira, ti ko si tii ri owo naa gba tii dasiko yii.Eti Reuben
Gbogbo igbesẹ ti wọn sọ pe Okoye gbe lati le gba owo rẹ pada lọwọ Reuben lo ja si pabo, idi ree to fi pinnu lati lọ gbe e, to si de mọlẹ fun ọjọ kan gbako.Lati ọjọ kejilelogun oṣu yii ti wọn sọ pe Okoye ti de Reuben mọlẹ bi ẹran iso, wọn nigba ti awọn ọlọpaa too debe lọjọ keji ni wọn to ṣẹṣẹ gba a silẹ.Iyawo Reuben, Arabinrin Angela Reuben la gbọ pe o gba teṣan ọlọpaa Denton lọ lati fi to wọn leti wi pe ẹnikan ti ji ọkọ oun gbe, to si de mọlẹ bi ẹran Ileya to n reti ọjọ iku.Wọn lawọn ọlọpaa ko fi ọrọ yii falẹ rara ti si sare lọ sibẹ lati lọ wo nnkan to n ṣẹlẹ. Iyalẹnu lo jẹ nigba ti wọn ba Reuben nibi ti wọn de mọ sinu orun.Okoye to de Reuben mọlẹ ree
Loju ẹsẹ ni wọn ti sare tu silẹ, ti wọn si gbe Okoye, ti ọpọ awọn eeyan tun n pe ni PACA lọ teṣan wọn.Nigba to n fidi iṣẹlẹ naa mulẹ, CSP Adekunle Ajiṣebutu sọ pe lotitọ ni, ati pe ọga awọn, Hakeem Odumosu ti paṣẹ pe ki wọn lọ ṣe iwadii Okoye daadaa, to si gbawọn araalu lamọran lati yee ṣe idajọ lọwọ ara wọn.


Iṣẹ́ kín ni gómìnà gbàtúẹ̀yọ̀ Abíọ́dún n ṣe l'Ógùn? - Ṣẹ́gun Ṣówùnmí sọ̀kò ọ̀rọ̀

Agbẹnusọ fun Alaaji Atiku Abubakar, oludije sipo Aarẹ orilẹ-ede Naijiria lọdun 2019, Oloye Ṣẹgun Ṣowunmi ti sọ pe gomima gbatuẹyọ lasan ni Dapọ Abiọdun pẹlu ijọba radarada to n ṣe le awọn araalu lori.Ṣẹgun Ṣowunmi ninu ọrọ to kọ sori ikanni ayelujara ti fesibuuku rẹ lonii, ọjọ Satide, Abamẹta lo ti sọ pe gomina Abiọdun ko mọ nnkan to n ṣe mọ rara, ati pe ijọba ko ye e.O nigba toun ṣe agbeyẹwo bi nnkan ṣe n lọ, oun ṣakiyesi pe awọn ipinlẹ kan ti wọn ti wa lẹyin ipinlẹ Ogun lakooko ijọba ana ni wọn ti lewaju bayii nipa eto ọrọ aje ṣiṣe.Ninu ọrọ rẹ, Ṣẹgun Ṣowunmi sọ pe"O jinlẹ ju bẹẹ lọ, ẹ wo Kaduna, wọn ṣẹṣẹ pari Kadinvest 6.0 ni. Ẹ wo Akwa Ibom, wọn ṣẹṣẹ pari ile alaja nla kan ti wọn pe ni Smart City Tower ni, ẹ wo Ọyọ, wọn ti n gbaradi lati ṣe afihan igba ọtun ninu eto iṣẹ agbẹ ati ọgbin nibi ipatẹ ọja agbẹ agbaye ti International Agric Summit."Ẹ beere lọwọ gbatuẹyọ gomina ipinlẹ Ogun wi pe kin ni wọn fẹẹ fi ṣe afihan fun agbaye? Ṣe ohun to n ṣagbelarugẹ irin ajo afẹ ni, ṣe ti owo ti wọn n pa wọle to lọ soke ni? Ṣe ti eyi to n gbe awọn olokoowo kekeeke lọ soke ni, abi kin ni wọn m ṣe gan-an?"


Ọwọ́ tẹ Ismail, ọmọ ọdún márùndínlọ́gbọ̀n tó pa àbúrò rẹ̀ láti fí ṣe oògùn owo ní Kwara

Ọwọ ileeṣẹ eleto aabo Sifu Difẹnsi nipinlẹ Kwara ti tẹ gendekunrin, ọmọ ọdun marundinlọgbọn kan, Ismail Saliu lori bo ṣe ṣeku pa aburo rẹ, Azeez Saliu, ọmọ ọdun mẹrinla, pẹlu erongba lati fi ṣoogun owo.AWIKONKO gbọ pe ṣe ni Ismail gbimọ papọ pẹlu babalawo kan, Ahmed Nkwe, ẹni ọdun mẹrinlelogoji ati Saliu Ahmed, ọmọ ọgbọn ọdun lati pa Azeez danu.Wọn ni ṣe ni wọn tan Azeez lọ sinu igbo nla kan lọjọ kẹtala, oṣu yii, nibi ti Ismail ti dunbu ẹ bi ẹran Ileya.Lara awọn ti wọn kofiri wọn nigba ti wọn sọ pe irisi wọn mu ifura dani la gbọ pe wọn ta ileeṣẹ Sifu Difẹnsi lolobo, ti wọn si sare lọ sibẹ.A gbọ pe wọn ti pa Azeez, wọn si ti sin oku rẹ sinu igbo, koda, wọn ti n lọ sibi ti wọn ti fẹẹ ṣe etutu owo ko to di pe wọn dena de wọn.Agbegbe kan ti wọn n pe ni Kosubosu nijọba ibilẹ Batutẹn, ipinlẹ Kwara niṣẹlẹ yii ti waye, gẹgẹ bi agbẹnusọ ileeṣẹ Sifu, Babawale Zaid Afọlabi ṣe sọ lonii.Afọlabi sọ pe Ismail ti jẹwọ pe lotitọ lawọn pa Azeez lati fi ṣoogun owo, ṣugbọn to sọ pe iṣẹ eṣu ni, nitori ti ko mọ pe aṣiri maa pada tu.O lawọn yoo ko gbogbo wọn lọ ọlọpaa lati tẹsiwaju iwadii wọn, to si loun nigbagbọ pe wọn yoo foju wọn ba ile-ẹjọ.


Wàhálà ẹgbẹ́ òṣèlú PDP tún n peléke síi ní Kwara

Pẹlu nnkan to ṣẹlẹ nipinlẹ kwara lonii, ọjọ Satide, Abamẹta, afaimọ ni ko ma jẹ pe ẹgbẹ oṣelu Peoples Democratic Party, PDP lorilẹ-ede Naijiria yoo pada di ohun igbagbe patapata, pẹlu bo ṣe jẹ ojoojumọ lawọn ọmọ ẹgbẹ n koju ija sira wọn. Nibi ipade gbogboogbo ẹgbẹ naa to waye lonii, ọjọ karundinlọgbọn la ti gbọ pe ṣe ni awọn agbaagba ati alẹnulọrọ ninu ẹgbẹ naa ko yọju sibẹ. Bẹ o ba gbagbe, kii ṣe ahesọ wi pe ẹgbẹ PDP ti pin si meji nipinlẹ naa, ati awọn ipinlẹ kọọkan lorilẹ-ede yii, eyi ti ko jẹ ki imọ wọn ṣọkan. Ko si nnkan meji ti wọn lo jẹ ki awọn eeyan, paapaa awọn alẹnulọrọ ẹgbẹ naa yago fun ipade gbogboogbo ti wọn ṣe lonii, bi ko ṣe ti aawọ ti wọn lo wa laaarin aarẹ ile igbimọ aṣofin agba ana, Bukọla Saraki ati minisita tẹlẹri, Abubakar Sulaiman. Awọn agbaagba mejeeji yii la gbọ pe wọn n fi agba oṣelu han ara wọn, ti wọn si ni gbogbo igba lawọn ọmọlẹyin wọn n koju ija sira wọn. Lara awọn ọmọ ẹyin Sulaiman ṣaaju ohun to ṣẹlẹ lonii ti sọ pe ki awọn oloye ẹgbẹ naa ti wọn ti n ṣakoso lati ọdun 2018 kọwe fipo silẹ, nitori pe ọdun mẹrin wọn ti pe, ti wọn si n leri wi pe awọn yoo gbe wọn lọ sile-ẹjọ.AWIKONKO gbọ pe ipade gbogboogbo ti wọn pe lonii, ko lọ bo ṣe yẹ, eyi to jẹ ki wọn ṣee bo ṣe gba, ti onikaluku wọn si gba ibi ti wọn ti wa lọ.


Ko si nnkan meji ti wọn lo jẹ ki awọn eeyan, paapaa awọn alẹnulọrọ ẹgbẹ naa yago fun ipade gbogboogbo ti wọn ṣe lonii, bi ko ṣe ti aawọ ti wọn lo wa laaarin aarẹ ile igbimọ aṣofin agba ana, Bukọla Saraki ati minisita tẹlẹri, Abubakar Sulaiman. Awọn agbaagba mejeeji yii la gbọ pe wọn n fi agba oṣelu han ara wọn, ti wọn si ni gbogbo igba lawọn ọmọlẹyin wọn n koju ija sira wọn. Lara awọn ọmọ ẹyin Sulaiman ṣaaju ohun to ṣẹlẹ lonii ti sọ pe ki awọn oloye ẹgbẹ naa ti wọn ti n ṣakoso lati ọdun 2018 kọwe fipo silẹ, nitori pe ọdun mẹrin wọn ti pe, ti wọn si n leri wi pe awọn yoo gbe wọn lọ sile-ẹjọ.AWIKONKO gbọ pe ipade gbogboogbo ti wọn pe lonii, ko lọ bo ṣe yẹ, eyi to jẹ ki wọn ṣee bo ṣe gba, ti onikaluku wọn si gba ibi ti wọn ti wa lọ. A tiẹ gbọ pe nibi ipade naa ni wọn ti n pe awọn agbaagba inu ẹgbẹ kọọkan, lati mọ idi ti wọn ko fi yọju, ṣugbọn ti wọn sọ pe pupọ ninu wọn ni ko gbe foonu.


A tiẹ gbọ pe nibi ipade naa ni wọn ti n pe awọn agbaagba inu ẹgbẹ kọọkan, lati mọ idi ti wọn ko fi yọju, ṣugbọn ti wọn sọ pe pupọ ninu wọn ni ko gbe foonu.


Ó ṣẹlẹ̀ o! Lẹ́yìn àsọtẹ́lẹ̀ Wòlíì Ayọ̀délé, àwọn agbébọn bíi Taliban wọ Nàìjíríà

'Gbọ ohun ti Ẹmi Ọlọrun n sọ' lọrọ to wa nilẹ yii lati ṣiṣẹ lee lori. Ni nnkan bi ọsẹ meloo kan sẹyin ni Wolii Elijah Babatunde Ayọdele sọ asọtẹlẹ wi pe ki ijọba Naijiria mura gidigidi si ọrọ eto aabo orilẹ-ede yii, paapaa awọn ipinlẹ kọọkan nilẹ Hausa. Kii ṣe pe Wolii Ayọdele deede ṣe ikilọ yii, iranṣẹ ati Wolii Ọlọrun naa sọ pe oun rii wi pe awọn agbebọn bii Taliban ti wọn gba ijọba orilẹ-ede Afghanistan ti n palẹmọ lati gbakoso awọn ipinlẹ kọọkan nilẹ Hausa. Ninu ọrọ Wolii Ayọdele nigba naa, o sọ pe: "Mo n ri awọn ẹgbẹ kan bi i Taliban ti wọn n dide nilẹ Afrika. Wọn n bọ lọna ara lati kọlu awọn orilẹ-ede kan nilẹ Afrika bii Burundi, Mali, Central Africa Republic, Benin Republic, Chad, Niger Republic, ati Naijiria. "O maa lagbara gidi gan-an, nitori pe wọn ti n korajọ lati gbakoso awọn ipinlẹ kọọkan ni Naijiria bii Borno, Yobe, Adamawa, Nassarawa, Bauchi, Kaduna, Plateau, to fi mọ awọn agbegbe kan ni Benue ati Kogi.


Ninu ọrọ Wolii Ayọdele nigba naa, o sọ pe: "Mo n ri awọn ẹgbẹ kan bi i Taliban ti wọn n dide nilẹ Afrika. Wọn n bọ lọna ara lati kọlu awọn orilẹ-ede kan nilẹ Afrika bii Burundi, Mali, Central Africa Republic, Benin Republic, Chad, Niger Republic, ati Naijiria. "O maa lagbara gidi gan-an, nitori pe wọn ti n korajọ lati gbakoso awọn ipinlẹ kọọkan ni Naijiria bii Borno, Yobe, Adamawa, Nassarawa, Bauchi, Kaduna, Plateau, to fi mọ awọn agbegbe kan ni Benue ati Kogi. "Mo ti kilọ tẹlẹ wi pe Boko Haram, ISWAP maa lọ, ṣugbọn awọn ẹgbẹ agbebọn miran maa dide, o ti n fẹẹ ṣẹlẹ bayii, ayafi bi ijọba ba tete dide lati koju ẹ. Ninu ija lati koju awọn agbebọn wọnyi, ẹ jẹ ki wọn wa oju Ọlọrun. fun itọni." Wàhálà n bọ̀!


"Mo ti kilọ tẹlẹ wi pe Boko Haram, ISWAP maa lọ, ṣugbọn awọn ẹgbẹ agbebọn miran maa dide, o ti n fẹẹ ṣẹlẹ bayii, ayafi bi ijọba ba tete dide lati koju ẹ. Ninu ija lati koju awọn agbebọn wọnyi, ẹ jẹ ki wọn wa oju Ọlọrun. fun itọni." Wàhálà n bọ̀! Wòlíì Ayọ̀délé láwọn Taliban ń bọ̀ láti gbàkóso àwọn ìpínlẹ̀ kọ̀ọ̀kan ní Nàìjíríà Lọsẹ to kọja yii ni iroyin tẹ wa lọwọ wi pe awọn ẹgbẹ agbebọn ẹlẹsin musulumi kan bii Taliban, ISWAP ṣọṣẹ buruku wọn nipinlẹ Borno, nibi ti wọn ti ba ina mọnamọna nla wọn jẹ, to si sọ gbogbo ilu sinu okunkun.Bakan naa, ni ana, awọn agbebọn ISWAP tun ṣọṣẹ buruku wọn nipinlẹ Yobe, nibi ti wọn ti dẹ pakute iku silẹ fawọn ọmọ ogun ilẹ yii, ti wọn si tun pa awọn araalu rẹpẹtẹ ninu ikọlu naa.


Wòlíì Ayọ̀délé láwọn Taliban ń bọ̀ láti gbàkóso àwọn ìpínlẹ̀ kọ̀ọ̀kan ní Nàìjíríà Lọsẹ to kọja yii ni iroyin tẹ wa lọwọ wi pe awọn ẹgbẹ agbebọn ẹlẹsin musulumi kan bii Taliban, ISWAP ṣọṣẹ buruku wọn nipinlẹ Borno, nibi ti wọn ti ba ina mọnamọna nla wọn jẹ, to si sọ gbogbo ilu sinu okunkun.Bakan naa, ni ana, awọn agbebọn ISWAP tun ṣọṣẹ buruku wọn nipinlẹ Yobe, nibi ti wọn ti dẹ pakute iku silẹ fawọn ọmọ ogun ilẹ yii, ti wọn si tun pa awọn araalu rẹpẹtẹ ninu ikọlu naa.


Ètò ààbò fẹ́ẹ́ gbọ̀nà àrà yọ ní Kwara, ilé-iṣẹ́ ológun ṣèlérí ìfọwọ́sowọ́pọ̀

Lojuna lati jẹ ki eto aabo ipinlẹ Kwara gun oke agba sii, ijọba ipinlẹ naa ti sọ pe awọn ti tọwọ bọwe adehun pẹlu ileeṣẹ ologun orilẹ-ede Naijiria, fun aabo ẹmi ati dukia awọn araalu. Ijọba Kwara lawọn fẹ ki ileeṣẹ ologun orilẹ-ede yii ba wọn daabo bo gbogbo awọn ẹnubode to wọ ipinlẹ naa, eyi ti yoo jẹ kawọn araalu sun orun asundọkan pẹlu oju mejeeji. Wọn ni gbogbo awọn agbebọn, ati agbanipa, to fi mọ awọn ajinigbe ti wọn ba fẹẹ gba awọn ẹnubode, paapaa ẹnubode Vobera to wa nijọba ibilẹ Kaiama wole sipinlẹ naa lawọn fẹ ki ileeṣẹ ologun ti 22 Armoured Brigage ti baraaki Sobi bawọn koju, ki wọn si le kapa wọn. Nigba to n fọkan Gomina AbdulRahman AbdulRazaq balẹ, ọga agba ileeṣẹ ologun naa, Brig Gen Abdulsalam Abubakar ti sọ pe ko sewu lẹgbẹrun ẹkọ, awọn yoo daabo bo ipinlẹ naa kuro lọwọ awọ ọdaran to ba fẹẹ wọle wa, paapaa lati ipinlẹ Niger.


Àdánù nlá! Ó ku oṣù kan kí Alice ṣe ìgbéyàwó, ló bá kú lójijì

Adanu nla gbaa ni wọn sọ pe iku gendebinrin kan, Alice Liman jẹ fun gbogbo awọn mọlẹbi rẹ, paapaa ọkọ afẹsọna ti wọn ti jọ da ọjọ igbeyawo sọna.Ogbọn ọjọ, oṣu kẹwaa, ọdun yii la gbọ pe Alice ati ọkọ afẹsọna rẹ, Kadama Birgamus fẹẹ ṣe igbeyawo alarinrin, koda, ti wọn ti file po ọti, ti gbogbo ipalẹmọ ayẹyẹ naa si fẹẹ pari.AWIKONKO gbọ pe awọn mọlẹbi ti mu aṣọ, wọn si ti san owo gbọngan ibi ti ayẹyẹ igbeyawo naa ti fẹẹ waye.Ero rẹpẹtẹ la gbọ pe wọn n palẹmọ fun ọjọ naa, ti onikaluku si ti n ṣeleri bi wọn ṣe maa dabira lọjọ naa. Ijọba ibilẹ Yola South, nipinlẹ Adamawa la gbọ pe igbeyawo naa fẹẹ waye.Bo tilẹ jẹ pe a ko tii le fidi iku to pa Alice mulẹ lakooko taa pari akojọpọ iroyin yii, ṣugbọn ohun ti a gbọ ni pe ko ju bi wakati meloo kan to bẹrẹ aisan ni wọn lo gba ekuru jẹ lọwọ ẹbọra.Okan lara awọn to ti n palẹmọ fun ọjọ naa, Samuel Mombol, lo tun gbe iroyin ibanujẹ naa sori ikanni ayelujara nirọlẹ ana, Sunday, Aiku, to si ni adanu nla nilu rẹ jẹ fun wọn ati gbogbo ẹbi. Pupọ awọn to gbọ si iṣẹlẹ kayeefi yii ni wọn n sọ pe iku Alice kii ṣoju lasan, ṣugbọn ti ko sẹni to le sọ pato bo ṣe jẹ.


Àwọn òṣìṣẹ́ ìjọba Kwara bọ́ sáyé tuntun, wọ́n gba lẹ́tà ìgbéga lẹ́nu iṣẹ́

Ṣẹnkẹn bayii ni inu awọn oṣiṣẹ ijọba patapata nipinlẹ Kwara n dun, pẹlu bi Gomina wọn, AbdulRahman AbdulRazaq ṣe fun gbogbo wọn ni lẹta igbega lẹnu iṣẹ.Pupọ awọn ti wọn ti tọ si igbega, iyẹn awọn to ṣe idanwo igbega laipẹ yii la gbọ pe gomina bu ọwọ lu igbega wọn, to si tun fi lẹta ontẹ tii nidii fun gbogbo wọn.Ida-mejidinlọgọrun le ni mẹtadinlaadọrun (98.87 percent) la gbọ pe wọn yege ninu awọn to ṣe idanwo igbega naa, ti wọn si ti gba iwe igbega wọn.Alaga ẹgbẹ awọn oṣiṣẹ ijọba nipinlẹ Kwara (Kwara State Civil Service Commission), Hajia Habeebat Anikẹ Yusuf lo sọ eyi di mimọ lori redio Sobi to wa niluu Ilọrin, iyẹn lori eto ti wọn pe ni IJOBA AWARAWA. Yusuf sọ pe gbogbo awọn to tọ si igbega lọdun 2020 to kọja ni wọn ti gba lẹta igbega wọn, ti ipalẹmọ igbega tọdun 2021 naa si ti bẹrẹ ni pẹrẹu. Nibẹ ni Yusuf ti gbe oṣuba kare fun Gomina AbdulRahman AbdulRazaq lori bo ṣe fun awọn oṣiṣẹ ni lẹta igbega wọn, pẹlu awọn ẹtọ to tọ si wọn patapata.


Ẹ wojú bàbá arúgbó tó fún ọmọ ẹ̀gbọ́n rẹ̀, ọmọ ọdún mẹ́rìndínlógún lóyún l'Abẹ́òkúta, bẹ́ẹ̀ ló tún ṣẹ́yún fọ́mọ náà lẹ́ẹ̀mejì ọ̀tọ̀ọ̀tọ̀

Ọwọ ileeṣẹ ọlọpaa ipinlẹ Ogun ti tẹ baba agba radaradara kan, Jimọh Mutaliu ti wọn lo fun ọmọ ẹgbẹ rẹ, ọmọ ọdun mẹrindinlogun loyun niluu Abẹokuta, to si tun ti ṣẹyun fọmọ naa lẹẹmeji ọtọọtọ ri.Jimọh, ẹni ọdun mejilelaadọta {52} ni AWIKONKO gbọ pe o ti pẹ to ti n ko ibasun fọmọ naa, ti a fi orukọ bo laṣiri, lai jẹ ki ẹnikẹni mọ si. Wọn ni ṣe lo maa pe ọmọ yii bi ẹni to fẹẹ ran-an niṣẹ, igba ti ọmọ yii ba si de, ni yoo kii mọlẹ, ti yoo si ko ibasun fun un karakara. Ẹẹmeji ọtọọtọ ti wọn lọmọ naa loyun mọ Jimọh lọwọ la gbọ pe o mu lọ sọdọ nọọsi kan lati ṣẹ awọn oyun naa fun un. Wọn ni oyun ẹlẹẹkẹta yii lo tu aṣiri iṣẹ ibi ti Jimọh ti n ṣe si ara ọmọ ọhun, nigba ti wọn sọ pe baba rẹ lo ṣakiyesi pe ọmọ oun ti loyun, to si beere ẹni to fun un loyun. Ọmọ yii lo jẹwọ pe Jimọh lo fun oun loyun, to si ti ṣẹyun foun lẹẹmeji tẹlẹri, ṣugbọn toun ko mọ pe oun yoo tun pada loyun. Baba yii ko fi ọrọ naa falẹ rara to fi gba teṣan ọlọpaa Adatan lọ lati lọ fi to wọn leti.


Wọn ni oyun ẹlẹẹkẹta yii lo tu aṣiri iṣẹ ibi ti Jimọh ti n ṣe si ara ọmọ ọhun, nigba ti wọn sọ pe baba rẹ lo ṣakiyesi pe ọmọ oun ti loyun, to si beere ẹni to fun un loyun. Ọmọ yii lo jẹwọ pe Jimọh lo fun oun loyun, to si ti ṣẹyun foun lẹẹmeji tẹlẹri, ṣugbọn toun ko mọ pe oun yoo tun pada loyun. Baba yii ko fi ọrọ naa falẹ rara to fi gba teṣan ọlọpaa Adatan lọ lati lọ fi to wọn leti. Loju ẹsẹ si lawọn ọlọpaa ti lọ gbe Jimọh nibi to wa. Igba to de teṣan naa lo jẹwọ pe lotitọ ni, ati pe iṣẹ eṣu ni iwa toun hu naa, fun idi eyi, o bẹbẹ pe ki wọn forijin oun. Kọmiṣanna ọlọpaa ipinlẹ Ogun, Edward Awolọwọ Ajogun ti paṣẹ pe ki wọn tare Jimọh si ẹka ileeṣẹ wọn to n ri si iwa ọran dida lati tubọ ṣe iwadii rẹ finnifinni, ko to di pe wọn foju rẹ ba ile-ẹjọ.


Loju ẹsẹ si lawọn ọlọpaa ti lọ gbe Jimọh nibi to wa. Igba to de teṣan naa lo jẹwọ pe lotitọ ni, ati pe iṣẹ eṣu ni iwa toun hu naa, fun idi eyi, o bẹbẹ pe ki wọn forijin oun. Kọmiṣanna ọlọpaa ipinlẹ Ogun, Edward Awolọwọ Ajogun ti paṣẹ pe ki wọn tare Jimọh si ẹka ileeṣẹ wọn to n ri si iwa ọran dida lati tubọ ṣe iwadii rẹ finnifinni, ko to di pe wọn foju rẹ ba ile-ẹjọ.


Ilé méjìlélógún làwọn eléyìí digun jà lólè láàárín oṣù mẹ́ta kí ọwọ́ tóó tẹ̀ wọ́n

'Tiwa ba wa' lọrọ abamọ to jade lẹnu awọn gendekunrin mẹta ti ẹ n wo oju wọn yii, Kalifa Mustapha, ọmọ ogun ọdun; Tumba Abubakar, ọmọ ọdun mẹtadinlọgbọn; ati Faisal Abdullahi, toun jẹ ọmọ ọdun mọkanlelogun nigba tọwọ palaba wọn segi nibi ti wọn ti lọ digun jale. Ọjọ kẹrinlelogun, oṣu yii la gbọ pe okete wọn ko raaye bo iru mọ ọlọdẹ awọn ọlọpaa lọwọ nigba ti aṣiri wọn tu sita. AWIKONKO gbọ pe meje ni awọn afurasi ọdaran yii, ti wọn jọ n digun jale kaakiri ipinlẹ Adamawa, ṣugbọn ti awọn mẹrin yooku ti juba ehoro ni kete ti aṣiri wọn tu. Wọn ni ṣe lawọn eeyan yii n ti ojule de ojule lati ja awọn araalu lole, ti a si gbọ pe ile ti ko din ni mejilelogun ni wọn ti digun ja lole laaarin oṣu mẹta.Eyi ti wọn lọ ṣe gbẹyin yii lo koba wọn, ti aṣiri fi tu sita. Kọmiṣanna ọlọpaa ipinlẹ naa, Mohammed Barde ti paṣẹ pe ki iwadii kikun bẹrẹ lori wọn lati le jẹ ki ọwọ tẹ awọn yooku wọn ti wọn ti salọ, ki wọn si le foju winna ofin ijọba pẹlu ẹsun ọdaran.


Rótìmí ti há o! Níbi tó ti lọ jalè lọwọ́ tí tẹ̀ ẹ́

Ọrọ awọn agba kan to sọ wi pe 'ọjọ gbogbo ni ti ole, ọjọ kan ṣoṣo bayii ni ti olohun' lo lọ ni ibamu pẹlu bọwọ ọlọpaa ṣe tẹ gendekunrin kan, Rotimi Ojugbelẹ laaarọ oni, ọjọ Aje, Mọnde lasiko to n bọ lati ibi to ti lọ jale. Oju ọna Ilaro si Owode Yewa, ipinlẹ Ogun lọwọ palaba Ojugbelẹ ti segi ni nnkan bi aago mẹfa aabọ aarọ oni. Asiko ti wọn loun pẹlu ọrẹ rẹ kan, toun ti na papa bora n bọ lati ibi ti wọn ti lọ jale lọwọ ti tẹ ẹ. AWIKONKO gbọ pe ori ọkada lawọn mejeeji wa nigba ti awọn ọlọpaa da wọn duro. Bi wọn ṣe da wọn duro la gbọ pe ẹnikeji ti sare bọ silẹ lori ọkada, to si salọ. Oju ẹsẹ lawọn ọlọpaa ti sare le Ojugbele mu, ko ma ba a salọ. Bi wọn ṣe yẹ baagi to gbe dani wo, lo jẹ pe ibọn, ọta ibọn loriṣiriṣi lo wa nibẹ.


Bi wọn ṣe da wọn duro la gbọ pe ẹnikeji ti sare bọ silẹ lori ọkada, to si salọ. Oju ẹsẹ lawọn ọlọpaa ti sare le Ojugbele mu, ko ma ba a salọ. Bi wọn ṣe yẹ baagi to gbe dani wo, lo jẹ pe ibọn, ọta ibọn loriṣiriṣi lo wa nibẹ. Yatọ si eyi, wọn tun ba foonu Samsung galaxy S8, foonu kekere Intel ati egboogi oloro bii igbo, to fi mọ owo ni wọn tun ba ninu baagi ọhun. Kọmiṣanna ọlọpaa ipinlẹ Ogun, Edward Awolọwọ Ajogun ti wa paṣẹ pe ki iwadii tẹsiwaju lori Ojugbelẹ lati le ri ẹnikan yooku rẹ mu, ki wọn le foju ba ile-ẹjọ.


Yatọ si eyi, wọn tun ba foonu Samsung galaxy S8, foonu kekere Intel ati egboogi oloro bii igbo, to fi mọ owo ni wọn tun ba ninu baagi ọhun. Kọmiṣanna ọlọpaa ipinlẹ Ogun, Edward Awolọwọ Ajogun ti wa paṣẹ pe ki iwadii tẹsiwaju lori Ojugbelẹ lati le ri ẹnikan yooku rẹ mu, ki wọn le foju ba ile-ẹjọ.


Akọ̀wé ìpolongo ẹgbẹ́ òṣèlú APC tẹ́lẹ̀ fẹgbẹ́ sílẹ̀, ó ní kìí ṣẹgbẹ́ tó n mú ìlérí ṣẹ

Akọwe ipolongo fun ẹgbẹ oṣelu All Progressives Congress, APC nipinlẹ Rivers tẹlẹri, Ogbanna Nwuke ti sọ pe oun ti kọwe fẹgbẹ naa silẹ, nitori pe wọn ko mu ileri wọn ṣẹ lati bi ọdun mẹfa sẹyin tawọn ti wa ninu ẹgbẹ ọhun. Nwuke, ẹni to ti kọkọ ṣaaju kọwe fipo silẹ gẹgẹ bi akọwe ipolongo ẹgbẹ naa laipẹ yii lo sọrọ naa lakooko to n bawọn akọroyin ipinlẹ naa sọrọ nilu Port Harcourt lọjọ Aje, Mọnde, ana. Nibẹ lo ti sọ pe ko si nnkan meji to mu koun fẹgbẹ naa silẹ, bi ko ṣe ti ẹlẹyamẹya ti bi wọn ṣe pa awọn ara agbegbe Etche toun ti wa ti, nibi ti ko ti si idagbasoke kankan. O ni gbogbo ariwo toun n pa ati bawọn ṣe fọkan tan ẹgbẹ oṣelu APC, ki wọn ba a le mu idagbasoke ba ilu Etche lati bi ọdun mẹfa le diẹ sẹyin ni ko si ayipada kankan, to si loun ko le laju silẹ lati maa ṣe iru ẹgbẹ ti ko ni ọjọ iwaju rere fawọn eeyan mọ. Nwuke sọ pe gbobo awọn ọrẹ oun ti wọn wa ninu ẹgbẹ oṣelu APC, ati iṣakoso ijọba orilẹ-ede yii ti ẹgbẹ naa n dari rẹ ni wọn ko ri ti araalu Etche ro rara, eyi to sọ pe o n bi oun ninu, to mu koun pinnu lati fẹgbẹ silẹ. Bo tilẹ jẹ pe Nwuke ko sọ boya inu ẹgbẹ oṣelu Peoples Democratic Party lo n palẹmọ lọ, ṣugbọn to jẹ ko di mimọ pe oun ti gbaradi lati fọwọsowọpọ pẹlu awọn to ba ṣetan lati mu idagbasoke ba ilu Etche.


O ni gbogbo ariwo toun n pa ati bawọn ṣe fọkan tan ẹgbẹ oṣelu APC, ki wọn ba a le mu idagbasoke ba ilu Etche lati bi ọdun mẹfa le diẹ sẹyin ni ko si ayipada kankan, to si loun ko le laju silẹ lati maa ṣe iru ẹgbẹ ti ko ni ọjọ iwaju rere fawọn eeyan mọ. Nwuke sọ pe gbobo awọn ọrẹ oun ti wọn wa ninu ẹgbẹ oṣelu APC, ati iṣakoso ijọba orilẹ-ede yii ti ẹgbẹ naa n dari rẹ ni wọn ko ri ti araalu Etche ro rara, eyi to sọ pe o n bi oun ninu, to mu koun pinnu lati fẹgbẹ silẹ. Bo tilẹ jẹ pe Nwuke ko sọ boya inu ẹgbẹ oṣelu Peoples Democratic Party lo n palẹmọ lọ, ṣugbọn to jẹ ko di mimọ pe oun ti gbaradi lati fọwọsowọpọ pẹlu awọn to ba ṣetan lati mu idagbasoke ba ilu Etche. Siwaju sii lo tun tẹnumọ ọn wi pe yoo jẹ aṣiṣe nla, boun ba tubọ duro sinu ẹgbẹ to ṣeleri ọjọ iwaju rere fawọn eeyan, ṣugbọn ti wọn ko mu ileri naa ṣẹ. O tun jẹ ko di mimọ pe ko si eto irolagbara kankan fawọn araalu naa, bẹẹ si ni ko si ọmọ ilu naa ti wọn fun niṣẹ, depodepo wi pe wọn yoo mu idagbasoke ba ilu naa. Bakan naa lo sọ pe inu oun dun boun ṣe fi ẹgbẹ naa silẹ, dipo koun maa jẹ agbẹnusọ ẹgbẹ ti ko ni ipinnu rere fawọn eeyan lọ.


Siwaju sii lo tun tẹnumọ ọn wi pe yoo jẹ aṣiṣe nla, boun ba tubọ duro sinu ẹgbẹ to ṣeleri ọjọ iwaju rere fawọn eeyan, ṣugbọn ti wọn ko mu ileri naa ṣẹ. O tun jẹ ko di mimọ pe ko si eto irolagbara kankan fawọn araalu naa, bẹẹ si ni ko si ọmọ ilu naa ti wọn fun niṣẹ, depodepo wi pe wọn yoo mu idagbasoke ba ilu naa. Bakan naa lo sọ pe inu oun dun boun ṣe fi ẹgbẹ naa silẹ, dipo koun maa jẹ agbẹnusọ ẹgbẹ ti ko ni ipinnu rere fawọn eeyan lọ.


Ádùrá tí a ṣe níbi ọdún Ọlọ́jọ́ yóò mú ayípadà rere bá Nàìjíríà - Ọọ̀ni Ilé-Ifẹ̀ fọkàn àwọn aráàlú balẹ̀

Ọọni Ile-Ifẹ, Alayeluwa, Ọba Adeyẹye Ẹnitan Ogunwusi ti sọ pe ki gbogbo awọn ọmọ orilẹ-ede Naijiria lọ fi ọkan wọn balẹ patapata, nitori pe gbogbo adura tawọn ṣe fun orilẹ-ede yii nibi ayẹyẹ ọdun Ọlọjọ ni yoo mu idagbasoke ati ilọsiwaju rere ba Naijiria. Alayeluwa Ogunwusi, Ọjaja keji lo sọ eyi di mimọ  lọjọ Aje, Mọnde ana, nilu Ile-Ifẹ, ipinlẹ Ọṣun, lakooko to lọ ṣabẹwo si agboole to ti jade wa, eyi to wa ninu eto ati ilana ọdun Ọlọjọ to maa n waye lọdoọdun. Nibẹ lo ti sọ pe ki awọn ọmọ Naijiria maa reti ayipada rere ni gbogbo ẹka eto ọrọ aje orilẹ-ede yii, nitori pe ko si bi awọn araalu ko ṣe nii ri ipa rere adura ti wọn ṣe nibi ọdun Ọlọjọ. Bakan naa ni Ọọni tun sọ pe ina to ṣẹyọ lakooko toun gbe ade 'Aare' sori lọjọ Abamẹta, Satide, ọsẹ to kọja yi ti jẹ apẹẹrẹ ọjọ iwaju rere fun orilẹ-ede yii.


Àwọn agbébọn yawọ ibi ìpàdé ẹgbẹ́ òṣèlú APC, wọ́n pa ọmọ ẹgbẹ́ kan dànù

Ṣe lọrọ di boolọ o yago lọna lọjọ Aiku, Sannde, ijẹta yii nigba ti wọn lawọn agbebọn kan yawọ ibi ti awọn ọmọ ẹgbẹ oṣelu All Progressives Congress, APC, nijọba ibilẹ Nnewi North, ipinlẹ Anambra ti n ṣe ipade lọwọ, ti wọn si pa ọkan lara awọn ọmọ ẹgbẹ naa sibẹ.AWIKONKO gbọ pe awọn ọmọ ẹgbẹ naa ni Wọọdu Uruagu kẹta (Uruagu Ward 3) lo n ṣe ipade lọwọ, fun ti ipalẹmọ idibo gomina to n bọ lọna, lakooko tawọn agbebọ naa kọlu wọn pẹlu ibọn. Wọn ni bi wọn ṣe n wọ ibudo ipade naa ni wọn ti n dabọn bolẹ, nibi ti ibọn ti ba ọkan lara awọn ọmọ ẹgbẹ ti wọn pe orukọ rẹ ni Somadina Oforma.Pupọ awọn ọmọ ẹgbẹ ti wọn wa nibi ipade ọhun la gbọ pe wọn farapa yannayanna lakooko ti wọn n ba ẹsẹ wọn sọrọ. Ju gbogbo ẹ lọ, oludije sipo gomina labẹ asia ẹgbẹ oṣelu APC, Sẹnetọ Andy Uba ti sọ pe ikọlu naa ko ṣẹyin ti ọrọ oṣelu, to si rawọ ẹbẹ si Gomina Willie Obiano lati gbe igbese ti yoo da ipaniyan ati wahala ojoojumọ nipinlẹ naa duro.


Ẹ̀wọn gbére n rùn lórí R. Kelly, gbajúmọ̀ olórin àgbáyé

Bi iwadii ṣe ti fidi rẹ mulẹ bayii wi pe gbajugbaja olori agbaye nni, R. Kelly jẹbi ẹsun ifipabanilopọ ti wọn fi kan an, wọn ti ni o ṣee ṣe lo fi ẹwọn ọdun mẹwaa gbako gbara, tabi ko pe ko lọ lo eyi to ku nigbesi aye rẹ lọgba ẹwọn. R. Kelly to kọ gbajumọ orin “I Believe I Can Fly” nni, la gbọ pe o jẹbi ẹsun ko maa bawọn obinrin, awọn ọmọkunrin ati ọmọbinrin kekeeke laṣepọ. Ẹsun mẹsan an ọtọọtọ ti wọn fi kan R. Kelly, ẹni ọdun mẹrinlelaadọta, la gbọ pe o jẹbi rẹ patapata.  Nigba to n sọrọ lori awọn ẹsun naa, igbakeji adajọ agba ilẹ Amẹrika, Maria Cruz Melendez sọ pe ọrọ to wa nilẹ yii kii ṣe ti gbajumọ olorin, bi ko ṣe ti ọlọdẹ eeyan {predator}.


Lọ́jọ́ ìgbéyàwó! Ìdílé kan àti àwọn àlejò parun lójijì

Ariwo ikunlẹ abiyamọ lo gba ẹnu awọn eeyan nipinlẹ Rivers lọjọ Aiku, Sannde, ijẹta nigba ti wọn sọ pe awọn idile kan parun lakooko ti wọn lọ sibi ayẹyẹ igbeyawo ọkan lara mọlẹbi wọn.Ohun ti a gbọ ni pe, awọn ti ko din ni mẹtala lo parun sinu ijamba ọkọ to waye nitosi agbegbe kan ti wọn pe ni Akpoku-Udufor, nijọba ibilẹ Etche, iyẹn lọjọ kẹrindinlọgbọn, oṣu yii.A gbọ pe Oloye kan, Oloye Ambrose Igbokwe Nwuzi lo n ṣe ayẹyẹ igbeyawo ibilẹ pẹlu iyawo kẹta to ṣẹṣẹ fẹ. Oju ọna ti wọn lawọn mọlẹbi ọkunrin naa pẹlu awọn alejo rẹ wa la gbọ pe wọn ti padanu ẹmi wọn sinu ijamba ọkọ to waye laaarin bọọsi elejo ati tirela nla kan. Won ni agbegbe Afara nilu Etche lawọn eeyan naa ti kuro, ti wọn si n lọ si ilu Imo to sunmọ wọn lati ṣayẹyẹ naa. Ko tii ju ọgbọn iṣẹju lọ si asiko ti wọn gbera, ti wọn kagbako ijamba naa lori ere aapajude. A gbọ pe ṣe ni bọọsi wọn gbokiti, eyi to mu kawọn eeyan farapa yannayanna, ti awọn ti ko din ni mẹtala si sọda sọrun alakeji. Aburo ati awọn mọlẹbi ọkọ iyawo, to fi mọ awọn alejo ni wọn wa ninu bọọsi yii.


Lẹ́yìn tó kẹ́kọ̀ọ́ jáde fásitì, Rukayat gbẹ́mì ara rẹ̀, ó tún ṣàlàyé ìdí tó fi gbé ìgbésẹ̀ náà

Bo tilẹ jẹ pe a ko tii le fidi iru iku to pa gendebinrin kan, tọjọ ori rẹ ko tii ju ọdun marundinlọgbọn lọ, Rukayat Rukayat Umar, ṣugbọn sibẹ, kayeefi nla gidi lọrọ iku rẹ ṣi n jẹ fun gbogbo awọn to mọ ọn, paapaa awọn mọlẹbi rẹ. Iroyin to AWIKONKO lọwọ jẹ ko ye wa pe ṣe ni Rukayat gbe majele jẹ, eyi to jẹ ki wọn sare gbee lọ si ọsibitu lati doola ẹmi rẹ, ṣugbọn ti ẹpa ko pada boro fun un. A gbọ pe Rukayat ṣẹṣẹ pari ẹkọ rẹ ni fasiti tilu Birnin Kebbi, nipinlẹ Kebbi. Koda, ẹka ikẹkọọ to nii ṣe pẹlu ọrọ oṣelu, iyẹn Political Science lo ti ṣetan, to si n reti ọjọ ti yoo lọ ṣe eto agunbanirọ rẹ. Ọkan lara awọn ọmọ ile igbimọ aṣofin ipinlẹ Kwara, Ọnọrebu Saidu Baba Ahmed, ṣalaye pe adanu nla niku naa jẹ, paapaa fun mọlẹbi Rukayat, ati oun funra oun, nitori pe ọmọ lo jẹ soun. Ahmed ṣalaye pe Rukayat ṣalaye awọn nnkan to n koju foun lori bẹẹdi to wa lọsibitu, nibi to ti n jẹ irora, eyi to jẹ kawọn eeyan nigbagbọ pe ṣe lo gbe majele jẹ lati gbẹmi ara rẹ.


Koda, ẹka ikẹkọọ to nii ṣe pẹlu ọrọ oṣelu, iyẹn Political Science lo ti ṣetan, to si n reti ọjọ ti yoo lọ ṣe eto agunbanirọ rẹ. Ọkan lara awọn ọmọ ile igbimọ aṣofin ipinlẹ Kwara, Ọnọrebu Saidu Baba Ahmed, ṣalaye pe adanu nla niku naa jẹ, paapaa fun mọlẹbi Rukayat, ati oun funra oun, nitori pe ọmọ lo jẹ soun. Ahmed ṣalaye pe Rukayat ṣalaye awọn nnkan to n koju foun lori bẹẹdi to wa lọsibitu, nibi to ti n jẹ irora, eyi to jẹ kawọn eeyan nigbagbọ pe ṣe lo gbe majele jẹ lati gbẹmi ara rẹ. Ninu ọrọ ti Ọnọrebu Ahmed sọ, o ni Rukayat sọ pe awọn iṣoro toun n koju lakooko yii, kọja awọn iṣoro toun ti koju sẹyin, iyẹn lasiko toun wa nile-ẹkọ lati gba iwe ẹri BSc. "Ọjọ naa yọ funfun, gẹgẹ bi awọn ọjọ yooku, ko si si apẹẹrẹ wi pe alẹ ogunjọ, oṣu kẹsan, 2021, yoo sọ fun mi pe maa ri, maa tun gbọ iroyin to banilọkanjẹ lojiji nipa iku ọmọ mi, Ruqaiyatu Umar. "Mo ṣi le gbọ kango-kango ọrọ to sọ gbẹyin, nigba ti mo lọ ṣabẹwo sii lọsibitu ni nnkan bi aago mẹwaa aabọ alẹ.


Ninu ọrọ ti Ọnọrebu Ahmed sọ, o ni Rukayat sọ pe awọn iṣoro toun n koju lakooko yii, kọja awọn iṣoro toun ti koju sẹyin, iyẹn lasiko toun wa nile-ẹkọ lati gba iwe ẹri BSc. "Ọjọ naa yọ funfun, gẹgẹ bi awọn ọjọ yooku, ko si si apẹẹrẹ wi pe alẹ ogunjọ, oṣu kẹsan, 2021, yoo sọ fun mi pe maa ri, maa tun gbọ iroyin to banilọkanjẹ lojiji nipa iku ọmọ mi, Ruqaiyatu Umar. "Mo ṣi le gbọ kango-kango ọrọ to sọ gbẹyin, nigba ti mo lọ ṣabẹwo sii lọsibitu ni nnkan bi aago mẹwaa aabọ alẹ. "Baba zulu" gẹgẹ bo ṣe maa n pe mi, 'Ko si iye ohun ti mo n la kọja lasiko yii, ti a le fi we awọn eyi ti mo la kọja lasiko ti mo n kẹkọọ lati gba iwe ẹri BSc. mi. Ni bayii, mo ti ṣetan fun agunbanirọ.


"Baba zulu" gẹgẹ bo ṣe maa n pe mi, 'Ko si iye ohun ti mo n la kọja lasiko yii, ti a le fi we awọn eyi ti mo la kọja lasiko ti mo n kẹkọọ lati gba iwe ẹri BSc. mi. Ni bayii, mo ti ṣetan fun agunbanirọ. "'Ọgbẹ ọkan ti baba ati iya mi la kọja lati rii pe ala rere wọn si imuṣẹ lo tun maa peleke sii. Emi pẹlu wọn le ma jọ jeere iṣẹ ti a laagun fun.' "O si mi eemi ijinlẹ.


"'Ọgbẹ ọkan ti baba ati iya mi la kọja lati rii pe ala rere wọn si imuṣẹ lo tun maa peleke sii. Emi pẹlu wọn le ma jọ jeere iṣẹ ti a laagun fun.' "O si mi eemi ijinlẹ. Mo gba a lamọran wi pe ko duro ṣinṣin, ko si ma ṣe sọ ireti nu. Eyi ni ohun ti emi pẹlu rẹ jọ sọ gbẹyin. Ki Ọlọrun ko tẹ ẹ si afẹfẹ rere, ko si fun awọn mọlẹbi rẹ ni ọkan lati gbe iṣẹlẹ naa kuro lọkan.


Mo gba a lamọran wi pe ko duro ṣinṣin, ko si ma ṣe sọ ireti nu. Eyi ni ohun ti emi pẹlu rẹ jọ sọ gbẹyin. Ki Ọlọrun ko tẹ ẹ si afẹfẹ rere, ko si fun awọn mọlẹbi rẹ ni ọkan lati gbe iṣẹlẹ naa kuro lọkan. Amin."


Ọwá Ajerò, Olówu Kùtá tú àṣírí ọ̀nà àbáyọ sí ìṣòro Nàìjíríà

Ọwa Ajero tilu Ijero, Ọba Joseph Adebayọ, ati Olowu Kuta, Ọba Oyelude Makama ti tu aṣiri ọna abayọ to le mu ki orilẹ-ede Naijiria ni idagbasoke ti awọn eeyan ti n reti lati ọjọ pipẹ sẹyin.Awọn ọba mejeeji yii sọ pe bi wọn ba ṣe atunto Naijiria lọna to yẹ, lai fi ti ẹlẹyamẹya ṣe, gbogbo araalu ni wọn yoo bọ sinu igbadun ati ọla nla.Wọn ni bi wọn ba ṣe atunto orilẹ-ede yii pẹlu ifẹ ati otitọ, ilọsiwaju ati idagbasoke to lọọrin lawọn eeyan yoo ri, ti yoo si mu inu wọn dun, bo ti tọ ati bo ti yẹ. Ọwa Ajero ati Olowu Kuta tun sọ pe bi atunto naa ba waye tan, gbogbo aini ifọkanbalẹ, aisi eto aabo to ti n ṣẹlẹ lati igba pipẹ sẹyin yoo dopin, ti yoo si dohun igbagbe. Nibi ipade ẹgbẹ ọmọ Yoruba kan ti wọn pe ara wọn ni Yoruba Global Council ti wọn ṣe laipẹ yi lawọn ọba alaye mejeeji yii ti sọrọ naa jade.


Òmìnira Nàìjíríà! Wòlíì Ayọ̀délé tún ju bọ́mbù àsọtẹ́lẹ̀ ìbẹ̀rù síta, ó sọ àwọn adarí tí wọ́n máa jígbé

Bi ayẹyẹ ọdun mọkanlelọgọta ti orilẹ-ede Naijiria gba ominira ṣe n sunmọ etile, alaṣẹ, apaṣẹ ati oludari ijọ INRI Evangelical Spiritual Church, Wolii Elijah Babatunde Ayọdele ti sọ pe ki awọn adari orilẹ-ede yii maa mura silẹ fun ijinigbe fun. Wolii Ayọdele lo ju bọmbu asọtẹlẹ yii sita lakooko to n sọ ohun ti yoo ṣẹlẹ ninu atẹjade to fi ranṣẹ si AWIKONKO lonii, Ọjọru, Wẹside, ọjọ kọkandinlọgbọn, oṣu kẹsan. Agba ojiṣẹ Ọlọrun naa jẹ ko di mimọ pe lara awọn iran tuntun ti ọlọrun fi han oun laipẹ yii ni pe wọn yoo ji awọn agba adari Naijiria kan gbe, ati pe awọn kan ti n gbaradi lati kọlu Ariwa orilẹ-ede yii, to fi mọ ilu Abuja to jẹ olu-ilu Naijiria. Ninu atẹjade naa ti Ọgbẹni Ọṣhọ Oluwatosin, ẹni to jẹ akọwe iroyin Wolii Ayọdele bu ọwọ lu lo tun ti sọ siwaju pe awọn agbebọn ti Taliban yoo dojukọ orilẹ-ede yii ki iṣakoso Aarẹ Muhammadu Buhari too pari. "Ayẹyẹ ọdun kọkanlelọgọta ti a gba ominira ko ni itumọ kankan, ko si idagbasoke, ijọba ti ṣe daadaa, ṣugbọn awọn to ku diẹ kaato fun ko gbadun rẹ. Ipaniyan rẹpẹtẹ, itajẹsilẹ, pupọ rẹ ṣi n bọ.


Ninu atẹjade naa ti Ọgbẹni Ọṣhọ Oluwatosin, ẹni to jẹ akọwe iroyin Wolii Ayọdele bu ọwọ lu lo tun ti sọ siwaju pe awọn agbebọn ti Taliban yoo dojukọ orilẹ-ede yii ki iṣakoso Aarẹ Muhammadu Buhari too pari. "Ayẹyẹ ọdun kọkanlelọgọta ti a gba ominira ko ni itumọ kankan, ko si idagbasoke, ijọba ti ṣe daadaa, ṣugbọn awọn to ku diẹ kaato fun ko gbadun rẹ. Ipaniyan rẹpẹtẹ, itajẹsilẹ, pupọ rẹ ṣi n bọ. "Ohun ti Ọlọrun ba mi sọ wi pe ka maa reti lakooko igbominira ọdun yii ni pe aṣiri iwa ajẹbanu ninu ijọba yii yoo tu, ati pe awọn olori agbebọn bii ISIS, ISWAP ni wọn yoo mu balẹ. "Awọn gomina kan yoo kabamọ wi pe awọn jẹ gomina nitori awọn iṣoro ti wọn yoo maa koju, paapaa lapa Ariwa orilẹ-ede yii. Ọpọ awọn ohun ikọkọ ni aṣiri wọn yoo tu, ti ifẹsunkan nla yoo si dide.


"Ohun ti Ọlọrun ba mi sọ wi pe ka maa reti lakooko igbominira ọdun yii ni pe aṣiri iwa ajẹbanu ninu ijọba yii yoo tu, ati pe awọn olori agbebọn bii ISIS, ISWAP ni wọn yoo mu balẹ. "Awọn gomina kan yoo kabamọ wi pe awọn jẹ gomina nitori awọn iṣoro ti wọn yoo maa koju, paapaa lapa Ariwa orilẹ-ede yii. Ọpọ awọn ohun ikọkọ ni aṣiri wọn yoo tu, ti ifẹsunkan nla yoo si dide. "Ẹ jẹ ka kun fun adura. Mo ri awọn agbebọn, ti wọn n ji awọn to wa nipo giga lorilẹ-ede yii gbe. Awọn agbegbe ti wọn ti wọn fẹẹ ṣọṣẹ lapa Ariwa ati Abuja ti wa nilẹ fun wọn.


"Ẹ jẹ ka kun fun adura. Mo ri awọn agbebọn, ti wọn n ji awọn to wa nipo giga lorilẹ-ede yii gbe. Awọn agbegbe ti wọn ti wọn fẹẹ ṣọṣẹ lapa Ariwa ati Abuja ti wa nilẹ fun wọn. Ẹ jẹ ki ijọba gbadura lọjọ kin-in-ni, ọjọ keji ati ọjọ kẹta lati le tu Naijiria silẹ kuro ninu idunkooko, nitori pe awọn agbebọn tuntun yoo dide pẹlu awọn ohun ija igbalode to lagbara gidi. "A ni lati gbadura lori ọrọ eto aabo wa, nitori pe awọn Taliban yoo dide gidigidi ninu ọdun tuntun yii, ti wọ yoo si ṣe ikọlu nla ki iṣakoso to wa nita yii yoo pari."


Ẹ jẹ ki ijọba gbadura lọjọ kin-in-ni, ọjọ keji ati ọjọ kẹta lati le tu Naijiria silẹ kuro ninu idunkooko, nitori pe awọn agbebọn tuntun yoo dide pẹlu awọn ohun ija igbalode to lagbara gidi. "A ni lati gbadura lori ọrọ eto aabo wa, nitori pe awọn Taliban yoo dide gidigidi ninu ọdun tuntun yii, ti wọ yoo si ṣe ikọlu nla ki iṣakoso to wa nita yii yoo pari."


Àwá ti ṣetán fún ìpàdé gbogboogbò ẹgbẹ́ òṣèlú APC o - Ganduje pariwo síta fáráyé

Gomina Abdullahi Umar Ganduje tipinlẹ Kano ti jẹ ko di mimọ pe ipinlẹ naa ti ṣetan fun ipade gbogboogbo ẹgbẹ oṣelu All Progressives Congress (APC), eyi to fẹẹ waye lọjọ kẹrindinlogun, oṣu kẹwaa, ọdun yii. Ọjọ Iṣẹgun, Tuside ana, ni Gomina Ganduje sọrọ naa sita nibi ipade awọn aṣiwaju, iyẹn State Executive Congress, to waye nile ijọba, nilu Kano. "Ipade gbogboogbo ti wọọdu waye. Ti ipade gbogboogbo tijọba ibilẹ naa si tẹlee. Lẹyin ti wọn bura fun awọn alaga ẹgbẹ ni wọọdu, a n duro de ki wọn bura fun awọn alakoso tijọba ibilẹ ti wọn dibo yan lọsẹ meloo kan sẹyin. "A ti n gbaradi fun ipade gbogboogbo tipinlẹ.


Ti ipade gbogboogbo tijọba ibilẹ naa si tẹlee. Lẹyin ti wọn bura fun awọn alaga ẹgbẹ ni wọọdu, a n duro de ki wọn bura fun awọn alakoso tijọba ibilẹ ti wọn dibo yan lọsẹ meloo kan sẹyin. "A ti n gbaradi fun ipade gbogboogbo tipinlẹ. A ti n ṣe gbogbo ohun to yẹ, fun ipalẹmọ ipade gbogboogbo tipinlẹ." Siwaju sii, ni Gomina Ganduje sọ fun gbogbo awọn kọmiṣanna, awọn oludamọran patapata lati yọju sibi ayẹyẹ ominira ti yoo waye lọjọ Ẹti, ọjọ kin-in-ni, oṣu kẹwaa, to si jẹ ko di mimọ pe Malamu Muhammad Garba to jẹ kọmiṣanna fọrọ iroyin ni yoo lewaju igbimọ lọjọ naa.


A ti n ṣe gbogbo ohun to yẹ, fun ipalẹmọ ipade gbogboogbo tipinlẹ." Siwaju sii, ni Gomina Ganduje sọ fun gbogbo awọn kọmiṣanna, awọn oludamọran patapata lati yọju sibi ayẹyẹ ominira ti yoo waye lọjọ Ẹti, ọjọ kin-in-ni, oṣu kẹwaa, to si jẹ ko di mimọ pe Malamu Muhammad Garba to jẹ kọmiṣanna fọrọ iroyin ni yoo lewaju igbimọ lọjọ naa.


Ẹ wojú àwọn ògbólògbó ajínigbé márùn-ún tọ́wọ́ ọlọ́dẹ tẹ̀ ní Kogi

Eyi lawọn afurasi ajinigbe ti a gbọ pe ọwọ awọn ọlọdẹ ipinlẹ Kogi tẹ laipẹ yii. AWIKONKO gbọ pe awọn maraarun yii ni wọn wa lara awọn to n da alaafia ilu Okene si Lọkọja, ati oju ọna Okene si Auchi nipinlẹ naa laamu.Wọn ni loju ẹsẹ tọwọ ti tẹ wọn, ni wọn ti fa wọn le awọn agbofinro lọwọ lati tẹsiwaju iwadii lẹkunrẹrẹ lori wọn.


Lẹ́yìn tí wọ́n fi ṣètùtù owó, wọ́n láwọn ọmọ 'Yahoo' ju òkú arẹwà sẹ́gbẹ ṣọ́ọ̀ṣí Ridiimu l'Òndó

'Ara mee riri, mo ri ori ologbo latẹ' lorin to n jade lẹnu ọpọ awọn ara agbegbe Oke-Ijẹbu to wa nilu Akurẹ, ipinlẹ Ondo nirọlẹ ana, ọjọ Iṣẹgun, Tuside, nigba ti wọn sọ pe wọn deede ri oku ọmọbinrin arẹwa kan nitosi ṣọọṣi Ridiimu ati CAC to wa nibẹ. Bo tilẹ jẹ pe ko tii sẹni to le sọ pato bi oku ọmọbinrin naa ti ko sẹni to mọ orukọ rẹ titi dasiko ta a ṣakojọpọ iroyin yii tan ṣe debẹ, ṣugbọn sibẹ, ohun tọpọ awọn eeyan n sọ ni pe awọn afurasi ọmọ Yahoo ni wọn ṣiṣẹ buruku naa. Aarin meji ṣọọṣi Ridiimu ati CAC Oke-Temidire to wa ni Oke-Ijẹbu la gbọ pe wọn ju oku ọmọbinrin arẹwa naa si, pẹlu aṣọ funfun ti wọn fi yii ka. Lẹgbẹ oku naa la tun gbọ pe wọn gbe baagi ọlọra dudu (black nylon), eyi ti awọn nnkan bii nnkan bi ipara, oogun oyinbo, kainkan, pata ati beresia wa ninu ẹ si.AWIKONKO gbọ pe ninu baagi naa ni wọn ti ri iwe pelebe kan ti wọn kọ ẹrọ ibanisọrọ to ni orukọ Joy ninu.Lara awọn to ri oku yii ni wọn sare ranṣẹ sawọn ọlọpaa lati waa woran, ti wọn si lawọn ọlọpaa naa ni wọn pada gbe oku naa kuro lọ si mọṣuari, paapaa lati ṣayẹwo iru iku to pa a. Nigba to n sọrọ, alukoro ileeṣẹ ọlọpaa ipinlẹ naa, DSP Funmilayọ Ọdunlami sọ pe lotitọ ni iṣẹlẹ ọhun, ati pe awọn ti bẹrẹ iwadii lati mọ awọn to ju oku naa sibẹ, ati iru iku to pa a.


Ọ̀yọ́: Ṣẹ̀yí Mákindé gbé ètò ìṣúná ìdàgbàsókè àti anfààní fọ́dún 2022 lọ síwájú ilé ìgbìmọ̀ aṣòfin (Fọ́tò)

Laarọ oni, Ọjọru, Wẹside, ọjọ kọkandinlọgbọn, oṣu kẹsan, Gomina Ṣeyi Makinde tipinlẹ Ọyọ gbe iwe eto iṣuna ọdun 2022 lọ siwaju ile igbimọ aṣofin ipinlẹ naa. Eto iṣuna ọhun to pe ni 'Eto iṣuna idagbasoke ati Anfaani' (Budget of Growth and Opportunities) la gbọ pe owo to din diẹ ni ọọdunrun biliọnu (N294.5billion) naira ni wọn fẹẹ na lọdun 2022 to n bọ lọna. Igba akọkọ ree ninu itan ipinlẹ Oyọ ti gomina yoo maa gbe iru eto iṣuna olowo nla yii lọ siwaju ile igbimọ aṣofin, eyi ti wọn sọ pe akanṣẹ iṣẹ idagbasoke lo mu eyi to pọ ju, pẹlu ida mẹtalelọgbọn din diẹ (32.83%), ti eto ẹkọ si mu ida mejidinlogun le diẹ (18.37%), nigba ti eto ilera ati iṣẹ agbẹ mu ida mẹfa din diẹ ati mẹrin din diẹ (5.9% ati 3.84%). Nibẹ lo ti ṣalaye bi wọn ṣe ṣeto iṣuna ọdun 2021 ti a wa yii, ati ibi ti iṣẹ de duro, to si ni ọdun 2022 yoo tun jẹ ọdun ti ohun rere yoo ṣẹlẹ. E ka ọrọ Gomina Makinde nibi yii: ỌRỌ GOMINA ṢEYI MAKINDE NIBI ETO IṢUNA ỌDUN 2022  FUN IPINLẸ ỌYỌ, TO WAYE LONIIDiẹ lara awọn fọto bi eto naa ṣe lọ si ree:


Ìṣẹ̀ṣe Làgbà: Ẹ wo ọmọbìnrin, ọmọ ọdún mẹ́ẹ̀dógún tó di adelé ọba l'Ékìtì

Lẹyin ipapoda Ọba Samuel Oyewọle Fadahunsi, Onijan tilu Ijan Ekiti to wa nijọba ibilẹ Gboyin, ipinlẹ Ekiti, awọn afọbajẹ ilu naa ti bu ọwọ lu Ọmọọbabinrin Adetutu gẹgẹ bi adele ọba. Adetutu jẹ akọbi ọmọbinrin Ọba Fadahunsi to doloogbelaipẹ yii,Ọjọ kejilelogun, oṣu kẹsan, ọdun 2002 ni Ọba Fadahunsi lati idile Otutubiosun gba ade gẹgẹ bi Onijan tilu Ijan Ekiti labẹ akoso Ọtunba Niyi Adebayọ, to si lo ọdun mọkandinlogun gbako lori itẹ.AWIKONKO gbọ pe, ọjọ kẹrinla, oṣu kẹsan, ọdun ti a wa yii ni Ọba naa jade laye, to si lọ ba awọn baba nla rẹ nibi ti wọn wa.Nigba to n fi ontẹ lu Ọmọọbabinrin Adetutu gẹgẹ bi adele Ọba, alaga ijọba ibilẹ Gboyin, pẹlu ontẹ awọn agba oloye bii Oloye James Dada, Oloye Oluṣẹsan Fabamiṣe ati Oloye Kẹhinde Ojo, wọn jẹ ko di mimọ pe Adetutu lawọn fọwọ si. Ninu lẹta naa ti wọn bu ọwọ lu lonii, ọjọ kọkandinlọgbọn, oṣu kẹsan, ọdun 2021, ni wọn ti sọ pe bawọn ṣe bu ọwọ lu, ko ṣẹyin ti baba rẹ to wa lori ipo naa tẹlẹ, ẹni to ti papoda, ti ipo naa ko si gbọdọ ṣofo ṣaaju ọjọ ti wọn yoo yan ojulowo ọba miran.


Àríyá Rẹpẹtẹ: Túnjí Buhari, ọmọ ẹ̀yìn Saraki tẹ́lẹ̀rí darapọ̀ mọ́ ẹgbẹ́ òṣèlú APC

Ẹsẹ ko gbero lonii nilu Ilọrin, ipinlẹ Kwara nigba ọkan pataki lara awọn ọmọ ẹyin Sẹnetọ Bukọla Saraki to jẹ aarẹ ile igbimọ aṣofin agba lorilẹ-ede yii tẹlẹri, Malaamu Tunji Buhari darapọ mọ ẹgbẹ oṣelu All Progressives Congress, APC.Tunji Buhari, ti iroyin fi to wa leti lọsẹ to kọja yii wi pe o ti n gbero lati darapọ mọ APC ni wọn ṣe ayẹyẹ nla fun lati gba a wọle sinu ẹgbẹ naa. Oṣu bii meloo sẹyin la gbọ pe Buhari fẹgbẹ oṣelu Peoples Democratic Party, PDP, to wa tẹlẹ silẹ, ti ko si ṣẹgbẹ kankan.Inu ọja Awodi, to wa lagbegbe Gambari, ilu Ilọrin ni ayẹyẹ naa ti waye nirọlẹ oni, Ọjọru, Wẹside. Bayii ni eto naa ṣe lọ si lori ikanni fesibuuku:https://m.facebook.com/APCKwaraState/videos/1755573597972633/


Nítorí owó tí wọ́n jí kó sálọ nídìí 'ATM', sikiọ́rítì méjì ní bánkì dèrò ilé-ẹjọ́

Lonii, Ọjọru, Wẹside lawọn baale ile meji kan, Friday Audu, ẹni ọdun mẹtalelogoji ati Haruna Anaja, ẹni ogoji ọdun foju ba ile-ẹjọ lori ẹsun wi pe wọn ji owo banki ko salọ.Idi ẹrọ ti wọn fi n gba owo, iyẹn ATM ti banki naa to wa lojule kẹtala, adugbo Joel Ogunnaike, Ikẹja, l'Ekoo la gbbọ pe awọn mejeeji ti ji owo to din diẹ ni miliọnu meji aabọ (N2.4m) naira. AWIKONKO gbọ pe oṣiṣẹ banki to lọ ko owo sidi ATM fawọn onibara wọn lati ri owo gba lakooko ti ko ba si eeyan ni banki la gbọ o gbagbe lati tilẹkun. Bi awọn eeyan ṣe lọ sile la gbọ pe awọn mejeeji sare lọ sibẹ, ti wọn si palẹmọ gbogbo owo to wa nibẹ salọ, iyẹn lọjọ karun-un, oṣu kẹjọ, ọdun yii. Nigba tawọn mejeeji n kawọ pọyin rojọ niwaju Onidajọ D. S. Odukọya ti ile-ẹjọ Majisireeti to wa ni Ikẹja, awọn mejeeji sọ pe awọn ko jẹbi pẹlu alaye. Onidajọ Odukọya faaye silẹ lati gba beeli awọn mejeeji pẹlu ẹgbẹrun lọna ẹẹdẹgbẹta naira, ẹni kọọkan pẹlu oniduro meji-meji.


Ìlú Abẹ́òkúta fẹ́ẹ́ gbàlejò nlá: Ilé-iṣẹ́ Ọmọ Lámúrúdu fẹ́ẹ́ ṣayẹyẹ ìdásílẹ̀ ọdún karùn-ún láràọ̀tọ̀

Gbogbo eto lo ti fẹẹ pari patapata bayii, fun ayẹyẹ ọdun karun-un ti wọn da ileeṣẹ iroyin nni, Ọmọ Lamurudu Media silẹ, nibi ti awọn eeyan pataki-pataki yoo ti peju pesẹ sibẹ.Ileeṣẹ Ọmọ Lamurudu Media jẹ ileeṣẹ iroyin to n gbe aṣa, iṣe ati iṣẹdalẹ ilẹ Yoruba larugẹ kaakiri agbaye, ti wọn si ti gba oriṣiriṣi aami ẹyẹ nipa akitiyan wọn.Ninu atẹjade ti alaṣẹ ati oludasilẹ ileeṣẹ naa, Ọmọọba Ismail Alabi fi sita laaarọ oni, Ọjọbọ, Tọside, ọgbọn ọjọ, oṣu kẹsan, lo ti jẹ ko di mimọ pe ọjọ keje, oṣu kin-in-ni, ọdun 2022 ni ayẹyẹ ọdun karun-un naa yoo waye.Ọmọọba Alabi sọ pe gbọngan ayẹyẹ ti LUKJIM, to wa ni Olomore, nilu Abẹokuta, ipinlẹ Ogun ni ayẹyẹ ọhun yoo ti waye, pẹlu alakalẹ eto ọlọkan-o-jọkan.Lọjọ naa ni wọn yoo tun ti ṣe ikojade magasiini tuntun, eyi ti wọn yoo ti maa ṣe afihan awọn ipenija, adojukọ ati awọn oriṣiriṣi akanṣe iṣẹ ti wọn ti ṣe nipa igbelarugẹ aṣa Yoruba.Bo tilẹ jẹ pe a ko tii gbọ boya wọn yoo lo aṣọ ẹgbẹjọda lọjọ naa, sibẹ a gbọ pe awọn agbaagba nidii iṣẹṣe Yoruba, awọn ọba alaye, ati awọn ọtọkulu lawujọ ni wọn yoo wa nibẹ lọjọ naa. Fun alaye tabi ibeere lẹkunrẹrẹ, tabi lati ṣe ipolowo ọja yin ninu magasiini naa, ẹ le pe 08118176021


Òndó: Wọ́n ju Mohammed ati Tósìn sẹ́wọ̀n ọdún mọ́kànlélógún nítorí adìẹ tí wọ́n jí gbé

Ile-ẹjọ giga tipinlẹ Ondo, eyi to wa niluu Akurẹ ti sọ awọn meji kan, Salifu Muhammed ati Akọmọlafẹ Tosin sẹwọn ọdun mọkanlelogun gbako lori ẹsun idigunjale ti wọn fi kan wọn.AWIKONKO gbọ pe owo ti ko din ni ẹgbẹrun lọna aadọjọ (N150,000) naira, ati awọn nnkan mi-in bii epo isebẹ, adiẹ abbl lawọn mejeeji jigbe lọdun 2014.Agbegbe kan ti wọn pe ni Ayejori-Okeoge, to wa ni Akurẹ la gbọ pe wọn ti digunjale yii, pẹlu awọn yooku wọn, ti wọn lawọn ti na papa bora.Gẹgẹ bi igbimọ to fẹsun kan wọn, eyi ti Wale Maniṣile lewaju rẹ ṣe ṣalaye niwaju ile-ẹjọ, wọn ni ọwọ obinrin kan to n jẹ Opetu Juliana ni wọn ti digun gba owo naa.Juliana naa funra rẹ, nigba to n sọrọ niwaju ile-ẹjọ sọ pe oun ko da ẹnikẹni mọ ninu awọn adigunjale naa, nitori pe ṣe ni wọn da aṣọ boju wọn, ṣugbọn to loun gbọ pe awọn tọwọ tẹ yii jẹwọ ni teṣan ọlọpaa wi pe awọn ni wọn wa labẹ aṣọ iṣẹ ibi ọjọ naa.Ẹnikan to pe orukọ ara rẹ ni Kayọde Afọlabi, nigba toun naa n jẹri tako wọn sọ pe, oun wa lara awọn to rọwọ to wọn, to si ni yatọ si owo ti wọn gba, wọn tun ji epo isebẹ, kokoo ati adiyẹ mejila gbe salọ.Awọn mejeeji lati ẹnu awọn agbẹjọro wọn, Ọladapọ  ati Ilesanmi Ikuemenisan sọ pe awọn ko jẹbi ẹsun ti wọn fi kan wọn. Nigba to n gbe idajọ kalẹ, Onidajọ Williams Ọlamide sọ pe awọn ẹri toun ri gba fidi rẹ mulẹ pe loootọ lawọn mejeeji ṣẹ ẹṣẹ naa, to si ni ki wọn lọ fi ẹwọn ọdun meje gbara lori ẹsun ipawọpọ ṣebi, ati ẹwọn ọdun mọkanlelogun lori ẹsun idigunjale.


Mo nígbàgbọ̀ wí pé Nàìjíríà yóò dára jù báyìí lọ - Adérìnókùn

Alaṣẹ ati oludari ajọ alaanu Olumide and Stephanie Aderinokun Foundation, Ọnọrebu Olumide Aderinokun ti sọ pe oun nigbagbọ gidigidi wi pe orilẹ-ede Naijiria ṣi maa dara ju ipo to wa lasiko yii lọ, ti yoo si di orilẹ-ede tawọn eeyan n foju sọna fun lati ọgọta ọdun sẹyin.Ọnọrebu Aderinokun lo sọrọ yii nibi ipade ti ẹgbẹ awọn oṣiṣẹ lorilẹ-ede yii, ẹka tipinlẹ Ogun ṣe niluu Abẹokuta, lati fi saami ayẹyẹ ọgọta ọdun ti Naijiria ti gba ominira. Lakooko to n bawọn akọroyin sọrọ, Aderinokun sọ pe onikaluku lo ni ojuṣe to yẹ ki wọn, eyi to le mu ki Naijiria ri bi awọn eeyan ṣe n fẹ, to si tun gbawọn oṣiṣẹ lamọran lati darapọ mọ oṣelu, bi wọn ba n fẹ ilọsiwaju. "Ni ero ọkan mi, mi o ni iyemeji wi pe orilẹ-ede yii ko le di ohun tawọn araalu n foju sọna fun lati ọgọta ọdun sẹyin. A ni lati maa gbadura, ka si nii lọkan wi pe ẹni ti a ba ti dibo fun, ti ko ṣe ojuṣe rẹ bo ti tọ, ko nilo ka tun pada dibo fun wọn. "Awọn oṣiṣẹ naa gbọdọ darapọ mọ oṣelu, nitori pe oṣelu lo n ṣatọnu awọn nnkan to n ṣẹlẹ si gbogbo wa ni Naijiria. Gbogbo ohun ti a fẹẹ jẹ lọjọ iwaju, nipa oṣelu ni, fun idi eyi, a ni lati ba wọn ṣe e. Mo si nigbagbọ pe Naijiria yoo dara ju bayii lọ."


A ni lati maa gbadura, ka si nii lọkan wi pe ẹni ti a ba ti dibo fun, ti ko ṣe ojuṣe rẹ bo ti tọ, ko nilo ka tun pada dibo fun wọn. "Awọn oṣiṣẹ naa gbọdọ darapọ mọ oṣelu, nitori pe oṣelu lo n ṣatọnu awọn nnkan to n ṣẹlẹ si gbogbo wa ni Naijiria. Gbogbo ohun ti a fẹẹ jẹ lọjọ iwaju, nipa oṣelu ni, fun idi eyi, a ni lati ba wọn ṣe e. Mo si nigbagbọ pe Naijiria yoo dara ju bayii lọ." Bakan naa lo gba awọn araalu lamọran lati gbaruku ti ijọba apapọ lati le jẹ ki Naijiria ni idagbasoke to yọranti.


Bakan naa lo gba awọn araalu lamọran lati gbaruku ti ijọba apapọ lati le jẹ ki Naijiria ni idagbasoke to yọranti.


Òmìnira: Ọpẹ́ o, Ọbásanjọ́ tú àṣírí ọ̀nà àbáyọ sí ìpèníjà tó n kojú Nàìjíríà

Aarẹ tẹlẹri lorilẹ-ede Naijiria, Oloye Oluṣẹgun Ọbasanjọ laipẹ yii lo ti tu aṣiri ọna abayọ si awọn adojukọ to n koju orilẹ-ede yii. Oloye Ọbasanjọ, Ẹbọra Owu lo sọrọ naa lana, Ọjọru, Wẹside nilu Owu, Abẹokuta, ipinlẹ Ogun, lakooko to lọ ṣabẹwo si Ọba Adegboyega Dosunmu, Olowu tilu Owu fun ti ayẹyẹ ọdun Ọmọ Olowu, ti ọdun 2021. Nibẹ ni Ọbasanjọ ti gba awọn ọmọ Naijiria lamọran lati fọwọsowọpọ, ki wọn si gba alaafia, ifẹ ati iṣọkan laaye, bi wọn ba n fẹ rere fun Naijiria lotitọ. Ọbasanjọ, ẹni to tun jẹ Balogun tilu Owu sọ pe nipa ifọwọsowọpọ nikan, ki a si ṣiṣẹ papọ lo le mu ki Naijiria bori adojukọ.


Ojúṣe gbogbo wa lọ̀rọ̀ ètò ààbò jẹ́ ní Nàìjíríà - AbdulRazaq pariwo síta

L'Ọjọbọ, Tọside ana, ni Gomina AbdulRahman AbdulRazaq gba awọn ọmọ orilẹ-ede Naijiria lamọran lati mura giri sọrọ eto aabo, ati pe ki wọn wa ni ojulalakan-fi-n-ṣọri lati rii pe eto aabo dohun igbagbe patapata lawujọ wa.Gomina AbdulRazaq lo parọwa yii nibi ayẹyẹ eto ikẹkọọjade awọn akẹkọọ ile-ẹkọ eto ilera ti Nigerian Navy College of Health Sciences (NNCHS), to wa nilu Ọffa, ipinlẹ Kwara. Ọgbẹni Kayọde Alabi, igbakeji gomina to ṣoju ọga rẹ lakooko to n sọrọ jẹ ko di mimọ pe ojuṣe gbogbo araalu ni ọrọ eto aabo jẹ, paapaa lakooko ipenija ti a wa lorilẹ-ede yii. Nibẹ lo tun ti jẹ ko di mimọ pe nigba ti ijọba n ṣe ojuṣe wọn lati rii pe ọrọ eto aabo kẹsẹjari, nipa pipese awọn nnkan to le mu irọrun ba iṣẹ eto aabo, sibẹ, awọn araalu naa gbọdọ wa ni ojufo.Ninu ọrọ rẹ, o sọ pe:"Ẹ ma ṣe gbagbe lati maa ta awọn ileeṣẹ eleto aabo, awọn olori agbegbe atawọn tọrọ ba kan lolobo, nigba ti ẹ ba ri ohun ajoji tabi eeyan ti ẹ ko mọ lagbegbe yin. Bi ẹ ba ri ohunkohun, ẹ sọrọ sita lakooko to yẹ. Nipa eyi, a le daabo bo orilẹ-ede ati agbegbe wa."


Kò si ẹ̀tànjẹ wí pé Nàìjíríà n kojú àsìkò ìpèníjà tó n sàkóbá fún ìdàgbàsókè àpapọ̀ - AbdulRazaq sojú abẹ níkòó

Bi gbogbo ọmọ orilẹ-ede Naijiria jakejado ṣe n ṣajọyọ ayajọ ọjọ ominira kaakiri agbaye, ti onikaluku si n sọ oriṣiriṣi nipa Naijiria, Gomina AbdulRahman AbdulRazaq ti sọ pe ko si ariyanjiyan ninu wi pe orilẹ-ede yii n la akooko ipenija kọja. Ninu ọrọ rẹ to fi n ki gbogbo ọmọ orilẹ-ede yii ku ajọyọ ọdun mọkanlelọgọta ominira to n waye lonii, ọjọ kin-in-ni, oṣu kẹwaa, ọdun 2021 lo sọrọ naa jade, to si ni akooko ipenija naa ko ni pẹẹ dopin. "Mo darapọ mọ Aarẹ ati awọn ọmọ orilẹ-ede yii lati gbe oṣuba kare fawọn akọni wa, paapaa awọn ọmọ ipinlẹ Kwara lọjọ ayajọ ọdun mọkanlelọgọta ominira ti a n ṣe yii. "Ko si ẹtanjẹ kankan wi pe orilẹ-ede wa n koju akooko ipenija otitọ ninu idagbasoke apapọ. Sibẹ, mo ni igbagbọ wi pe a maa bori, a si maa dide pada pẹlu okun ati agbara, ti a si tun maa wa ni iṣọkan pẹlu aṣeyọri nla gẹgẹ eeyan kan ṣoṣo. "A le ma si nibi to yẹ ka wa, ṣugbọn sibẹ, orilẹ-ede wa ko duro loju kan, bẹẹ ni a ṣi tun ni ireti.


"Ko si ẹtanjẹ kankan wi pe orilẹ-ede wa n koju akooko ipenija otitọ ninu idagbasoke apapọ. Sibẹ, mo ni igbagbọ wi pe a maa bori, a si maa dide pada pẹlu okun ati agbara, ti a si tun maa wa ni iṣọkan pẹlu aṣeyọri nla gẹgẹ eeyan kan ṣoṣo. "A le ma si nibi to yẹ ka wa, ṣugbọn sibẹ, orilẹ-ede wa ko duro loju kan, bẹẹ ni a ṣi tun ni ireti. Nipa iṣọkan, akikanju, ikora-ẹni-nijanu, ireti, aniyan ohun rere, ati igbagbọ ninu okun ti a ni ninu gbigbooro wa nipa ifẹ, a maa leke, ti a si maa de ebute ogo gẹgẹ bi orilẹ-ede to tobi julọ nilẹ adulawọ lagbaye."


Nipa iṣọkan, akikanju, ikora-ẹni-nijanu, ireti, aniyan ohun rere, ati igbagbọ ninu okun ti a ni ninu gbigbooro wa nipa ifẹ, a maa leke, ti a si maa de ebute ogo gẹgẹ bi orilẹ-ede to tobi julọ nilẹ adulawọ lagbaye."


Wọ́n ju gbajúmọ̀ Àáfà tó fi orúkọ Buhari lu jìbìtì sẹ́wọ̀n ọdún méjìdínlọ́gbọ̀n n'Ílọrin

Ile-ẹjọ giga tipinlẹ Kwara, eyi to wa nilu Ilọrin ti ju gbajumọ Aafa kan, Jamiu Isiaka sẹwọn ọdun mejidinlọgbọn, lori ẹsun wi pe o lo orukọ Aarẹ Muhammadu Buhari lati fi lu ọmọ orilẹ-ede South Korea kan, ni jibiti obitibiti owo. Keun Sig Kim lorukọ ẹni ti wọn sọ pe Jamiu lu ni jibiti owo ti ko din ni ọgbọn miliọnu naira, pẹlu ẹtanjẹ wi pe yoo gba aṣẹ lati maa ra epo rọbii lorilẹ-ede yii. AWIKONKO gbọ pe Jamiu tun lo orukọ agbẹnusọ Aarẹ Buhari lori ọrọ iroyn, Ọgbẹni Fẹmi Adeṣina ati orukọ alakoso ileeṣẹ NNPC tẹlẹri, Maikanti Baru lati fi lu Kim ni jibiti naa.Nigba to n jẹwọ ẹṣẹ rẹ, Jamiu sọ pe lara owo toun gba lọwọ Kim loun fi etutu ki aṣiri ma ba tu sita, lai mọ pe ṣe loun n tan ara oun, to si lọwọ EFCC to n gbogun ti iwa jibiti lo tẹ oun lojiji. Onidajọ Mahmud Abdulgafar nigba to n gbe idajọ kalẹ sọ pe ki Jamiu lo fi ọdun mejidinlọgbọn naa kẹkọọ nipa bi eeyan ṣe n ṣiṣẹ ri owo lai lu jibiti. Bẹẹ lo tun paṣẹ pe gbogbo dukia ti wọn gba lọwọ Jamiu patapata loun gbẹsẹ le, nitori pe owo jibiti lo fi ko wọn jọ, to si ni ki ajọ EFCC ta wọn lati fi da owo Kim pada.


Ó parí! Àwọn ọmọ ẹgbẹ́ òṣèlú PDP fẹ̀hónúhàn n'Ílọrin, wọ́n láwọn kò fẹ́ ìjọba Sàràkí mọ́

Lonii, ọjọ kin-in-ni, oṣu kẹwaa, ọdun 2021, ti gbogbo awọn ọmọ orilẹ-ede Naijiria n ṣajọyọ ayajọ ọjọ ti wọn gba ominira kuro lọwọ iṣakoso amunilẹru, ni wọn lawọn ọmọ ẹgbẹ oṣelu Peoples Democratic Party ti inu n bi kan ti dide lati ṣe iwọde ifẹhonuhan lodi si iṣakoso Buọla Saraki, aarẹ ilẹ igbimọ aṣofn agba ana. Ilu Ilọrin, to jẹ olu-ilu ipinlẹ Kwara la gbọ pe wọn ti ṣe ifẹhonu han naa lati tako bi wọn ṣe sọ pe Bukọla Saraki sọ ẹgbẹ oṣelu PDP di ohun ini mọlẹbi rẹ, ti ko si fẹẹ fun awọn ọmọ ẹgbẹ lọrọ sọ. Gbogbo awọn olufẹhonu han lati wọọdun to din diẹ nigba, 193 wards to wa kaakiri ipinlẹ naa labẹ agboorun ẹgbẹ ti wọn pe ni PDP Redemption Group ni wọn lawọn ko le gba ki Saraki tubọ maa jẹ gaba le awọn lori, ati pe ohun awọn naa gbọdọ yọ ninu ẹgbẹ. Bẹẹ ni wọn sọ pe awọn ko le gba ki ẹgbẹ naa bu ọwọ lu esi ipade gbogboogbo ti igun Saraki, nitori pe awọn lawọn kọkọ ṣee. Ninu awọn iwe ifẹhonuhan ti wọn n gbe dani, nibi ti wọn tikọ oriṣiriṣi sibẹ pe awọn ko fẹ Saraki la tun ti gbọ pe wọn n pariwo pe awọn ko jẹ ijẹgaba Saraki mọ, iyẹn “No to Saraki dominance”.Lakooko ti wọn n bawọn akọroyin sọrọ nibi ipade awọn oniroyin ti wọn pe, wọn sọ pe gbogbo awọn igbesẹ ti Saraki gbe lo ṣakoba fun wọn, to si jẹ pe oju ọgbẹ naa lawọn ṣi n bojuto titi dasiko yii. Bakan naa ni wọn tun n rawọ ẹbẹ sawọn agbaagba ẹgbẹ naa l'Abuja lati ma ṣe ojusaaju nipa fifi fontẹ lu ipade gbogboogbo ti igun Saraki ṣe, eyi ti wọn lo tun le ṣakoba ọjọ iwaju fun ẹgbẹ PDP.


Ẹ fura o! Ayédèrú owó làwọn eléyìí fi n lu àwọn aráàlú ní jìbìtì kọ́wọ́ tóo tẹ̀ wọ́n

Boroboro bayii lawọn gendekunrin mẹta ti ẹ n woju wọn yii n ka lakooko tọwọ ọlọpaa tẹ wọn, ti wọn si tun jẹwọ pe o ti pẹ tawọn ti wa nidii iṣẹ jibiti naa.Ayederu owo naira la gbọ pe wọn n ta lati maa fi lu awọn araalu ti ko nnkan mọ ni jibiti. Ọjọ gbogbo ni tole, ọjọ kan ṣoṣo ni tolohun gan-an lo jẹ ki aṣiri wọn pada tu sita. Anas Lawal, Abdulaziz Wada ati Tasi’u Umar lorukọ awọn mẹtẹẹta ti wọn sọ pe ọwọ tẹ naa loju ọna Funtua si Kaduna, ipinlẹ Kaduna.Ninu ọrọ ti alukoro ileeṣẹ ọlọpaa ipinlẹ naa, Gambo Isah sọ lo ti jẹ ko di mimọ pe Lawal lọwọ palaba rẹ kọkọ segi, ko to ṣatọna bọwọ ṣe tẹ awọn meji yooku. O ni ọga wọn, Usman Gombe to n ko ayederu owo naira naa fun wọn lati maa ta a ti na papa bora, ati pe awọn ṣi n wa a lati mu.


Lẹyin ipade gbogboogbo wọọdu ti wọn ṣe, alaga meji-meji lẹgbẹ oṣelu PDP ni Kwara

Bi iroyin to tẹ AWIKONKO lọwọ laipẹ yii ba fi jẹ otitọ, a jẹ pe yoo tun ṣoro gidigidi fẹgbẹ oṣelu Peoples Democratic Party (PDP), lati pada ri ọwọ mu lorilẹ-ede yii. A gbọ pe alaga meji-meji lo ti dide bayii lẹyin ipade gbogboogbo tẹgbẹ oṣelu PDP ṣe kaakiri wọọdu to wa nipinlẹ naa. Bawọn ọmọ naa ti wọn jẹ ọmọ ẹyin Bukọla Saraki, aarẹ ile igbimọ aṣofin agba orilẹ-ede yii tẹlẹri ṣe yan awọn alaga ti wọn, bẹẹ lawọn ọmọ ẹgbẹ naa ti wọn pe ara wọn ni PDP Redemption Group yan awọn alaga ti wọn ninu ipade gbogboogbo miran.Nigba to n sọrọ lorukọ PDP Redemption Group,  Lawal Nurain to jẹ agbẹnusọ wọn sọ pe ẹgbẹ naa ko pin si meji, nitori pe awọn oloye ti wọn yan ninu igun naa ni ojulowo. O sọ pe ẹnikẹni to ba n pe ara rẹ ni alaga, tabi oloye ẹgbẹ ni wọọdu kan n tan ara wọn lasan ni, nitori pe awọn gan-an ni wọn n da ẹgbẹ naa ru. Gbogbo akitiyan lati ba Ọnarebu Kọla Shittu to jẹ agbẹnusọ ẹgbẹ PDP nipinlẹ naa sọrọ lo ja si pabo titi dasiko taa ṣakojọpọ iroyin yii tan.


Ọmọ ọdún mẹ́rìnlá ni ọmọ mi wà, tí mo tí n fipá báa láṣẹpọ̀ kárakára - Bàbá àgbàlagbà jẹ́wọ́ f'ọlọ́pàá

Boroboro ni baale ile, ẹni ọdun mejilelaadọta kan, Adebayọ Akinrinoye n ka lagọ ọlọpaa lọsẹ to kọja yii, nigba tọwọ palaba rẹ segi, to si n bẹbẹ pe ki wọn foju aanu wo oun. AWIKONKO gbọ pe ọmọ bibi inu rẹ, ọmọ ọdun mẹrindinlogun ni Adebayọ n ko ibasun fun latigba to ti wa lọmọ ọdun mẹrinla, eyi to jẹ ọdun meji gbako. Ọmọ naa taa forukọ bo laṣiri la gbọ pe o gba teṣan ọlọpaa lọ lati lọ fi ẹjọ sun nibẹ wi pe baba oun n ba oun lajọṣepọ, ati pe o ti su oun, ti baba naa ko si fẹẹ gbọ.Wọn lẹsẹkẹsẹ lawọn ọlọpaa ti lọ gbe Adebayọ nile ẹ to wa ni Kabiru Close, Idi Ọparun, Mọtgun, Agbado nipinlẹ Ogun, iyẹn lọjọ kẹtalelogun, oṣu to kọja yii.Adebayọ sọ pe lotitọ lo jẹ pe ọmọ ọdún mẹrinla ni ọmọ oun naa wa, ti oun ti n ko ibasun fun un karakara lai mọ pe aṣiri maa pada tu.O lọmọ naa ti sọ pe koun jawọ, ṣugbọn eṣu to fẹẹ fi oun ṣe ẹlẹya lo di oun loju ati iye, toun ko fi mọ nnkan toun n ṣe.


Ìdíje eré bọ́ọ̀lù àjọ aláànú Olumide Adérìnókùn bẹ̀rẹ̀ láràọ̀tọ̀ nílùú Ifọ̀

Lonii, ọjọ kẹta, oṣu kẹwaa, ọdun 2021 ni idije ere bọọlu ti wọn pe ni Olumide and Stephanie Aderinokun Foundation Charity Cup, tọdun 2021 bẹrẹ nilu Ifọ, ipinlẹ Ogun, nibi ti awọn akopa ti bẹrẹ sii mọ iwọn ti wọn gbe. Ẹgbẹ agbabọọlu ti ko din ni mẹrinlelogun la gbọ pe wọn fẹẹ figagbaga lati mọ ẹni ti yoo jawe olubori, lara wọn ni ẹgbẹ agbabọọlu Ṣẹgun Ọdẹgbami Academy, Ewekoro United atawọn mi in.Nibi ti wọn ti ṣe eto bi awọn ẹgbẹ agbọọlu naa yoo ṣe wa  ni pele-ipele la gbọ pe wọn ti pin wọn sọna mẹfa pẹlu ẹgbẹ agbabọọlu mẹrin-mẹrin lati koju ara wọn nibi ipele akọkọ, iyẹn Group Stage. Lara awọn to wa nibẹ ni oludasilẹ, Oloye Olumide Aderinokun, awọn alẹnulọrọ nidi ere idaraya nipinlẹ Ogun, awọn aṣoju ẹgbẹ agbabọọlu, to fi mọ awọn ọjọgbọn nidi iṣẹ rẹfirii. Awọn to wa ni ipele kin-in-ni ti Group A ni Onyx FC, Daleko FC, Patoko All Stars ati Abatan FC; Awọn to wa Group B ni Santos FC, Bavis FA, Concord FA ati Ilepa United FC.Ẹgbẹ agbabọọlu Ewekoro United, Chosen Generation FC, Ajax FC ati Alaja FC lo wa ni Group C, nigba ti ẹgbẹ agbabọọlu Ṣẹgun Ọdegbami Academy, Ultimate FC, Eruku FC ati All Stars FC wa ni Group D; ti ẹgbẹ agbabọọlu Onikoko FC, Evolution FC, Dynamite FC ati Grassroot FA wa ni Group E ni ti wọn.Awọn gbẹyin ni Group F ni Isheri Olofin FC, Amazing FC, Olofin FC ati S.P Football Academy. Aago mẹta, ọsan oni ni ẹgbẹ agbabọọlu Onyx FC ati Dalekọ FC fagba han ara wọn ni papa iṣere ile-ẹkọ alakọbẹrẹ ti N.U.D to wa nilu Ifọ. Nigba to n sọrọ, Oloye Olumide Aderinokun sọ pe lojuna lati jẹ ki awọn ọdọ orilẹ-ede yii, paapaa nipinlẹ Ogun mọ pataki ere idaraya lo jẹ koun gbe idije naa kalẹ, ati pe ko sẹni to kopa nibẹ, ti ko nii pada sile pẹlu ẹbun.Aderinokun sọ pe titi lai ni idije naa yoo maa waye, ti kii sii ṣe pe lẹyin eyi, ko tun ni pada waye mọ.


Awọn to wa ni ipele kin-in-ni ti Group A ni Onyx FC, Daleko FC, Patoko All Stars ati Abatan FC; Awọn to wa Group B ni Santos FC, Bavis FA, Concord FA ati Ilepa United FC.Ẹgbẹ agbabọọlu Ewekoro United, Chosen Generation FC, Ajax FC ati Alaja FC lo wa ni Group C, nigba ti ẹgbẹ agbabọọlu Ṣẹgun Ọdegbami Academy, Ultimate FC, Eruku FC ati All Stars FC wa ni Group D; ti ẹgbẹ agbabọọlu Onikoko FC, Evolution FC, Dynamite FC ati Grassroot FA wa ni Group E ni ti wọn.Awọn gbẹyin ni Group F ni Isheri Olofin FC, Amazing FC, Olofin FC ati S.P Football Academy. Aago mẹta, ọsan oni ni ẹgbẹ agbabọọlu Onyx FC ati Dalekọ FC fagba han ara wọn ni papa iṣere ile-ẹkọ alakọbẹrẹ ti N.U.D to wa nilu Ifọ. Nigba to n sọrọ, Oloye Olumide Aderinokun sọ pe lojuna lati jẹ ki awọn ọdọ orilẹ-ede yii, paapaa nipinlẹ Ogun mọ pataki ere idaraya lo jẹ koun gbe idije naa kalẹ, ati pe ko sẹni to kopa nibẹ, ti ko nii pada sile pẹlu ẹbun.Aderinokun sọ pe titi lai ni idije naa yoo maa waye, ti kii sii ṣe pe lẹyin eyi, ko tun ni pada waye mọ. O jẹ ko di mimọ pe ipinnu oun ni lati gbe eto ere idaraya larugẹ.


O jẹ ko di mimọ pe ipinnu oun ni lati gbe eto ere idaraya larugẹ.


Owó Oṣù tuntun, ìjọba Kwara tọwọ́ bọ̀wé àdéhùn tuntun pẹ̀lú àwọn òṣìṣẹ́

Ijọba ipinlẹ Kwara ti sọ pe awọn ti ṣetan lati bẹrẹ sii san owo oṣu tuntun fun gbogbo awọn oṣiṣẹ jakejado, pẹlu ẹkunwo to ba yẹ lasiko, ati pe ko si ọrọ ojusaaju kankan mọ. Ọjọ Ẹti, Furaidee ni Gomina AbdulRahman AbdulRazaq ṣe ipade papọ ẹgbẹ awọn oṣiṣẹ nipinlẹ naa, nibi ti wọn ti tọwọ bọwe adehun nipa ọrọ owo oṣu tuntun tawọn oṣiṣẹ yoo maa gba, ati ẹkunwo fawọn to ṣẹṣẹ gba igbega. Nibẹni Gomina AbdulRazaq ti sọ pe bo tilẹ jẹ pe inu oṣu keji, ọdun yii lawọn bẹrẹ sisan owo oṣu tuntun fawọn oṣiṣẹ lati ipele kin-in-ni si ipele kẹfa, sibẹ, o lawọn yoo bẹrẹ sii san owo oṣu tuntun fawọn oṣiṣẹ lati ipele keje titi de ipele kẹtadinlogun. Lara awọn to wa nibẹ lawọn aṣoju ẹgbẹ awọn oṣisṣẹ, ti alaga wọn, Kọmureedi Issa Ore lewaju wọn, Alaaja Afusat Afọlabi; Gomina AbdulRahman AbdulRazaq; Sẹnetọ Ibrahim Yahya Oloriẹgbẹ; Ọnọrebu Florence Ọlasumbọ Oyeyẹmi. Awọn miran ni Kọmureedi Akinwunmi Akinṣọla; Saliu Suleiman; Kọmureedi Joseph Tunde; ati Yusuf Ibrahim Amuda.


Bí wọ́n bá sọ pé kí n wá gba abẹ́rẹ́ Kòrónà lẹ́ẹ̀mẹwàá, mo ti ṣetán - Pasitọ Adébóyè pariwo síta

Alaṣẹ ati oludari ijọ Ridiimu, The General Overseer of the Redeemed Christian Church of God kaakiri agbaye, Pasitọ Enoch Adejare Adeboye ti sọ pe ko si nnkan to le di oun lọwọ lati gba abẹrẹ ajesara to n dena ajakale arun Korona, niwọn igba to ba ti nii ṣe pẹlu ijeere ọkan awọn eeyan. Ọjọ kin-in-ni, oṣu kẹwaa, iyẹn ọjọ Ẹti, Furaidee, ijẹta ni Baba Adeboye tawọn eeyan tun n pe ni Daddy G.O sọrọ yii jade nibi ipade adura oloṣooṣu ti Holy Ghost Congress ti wọn maa n ṣe ninu ijọ naa to wa lopopona marọsẹ Eko si Ibadan. Pasitọ Adeboye lakooko to n sọrọ jẹ ko di mimọ pe oun ko da ẹnikẹni duro lati lọ gba abẹrẹ korona, niwọn igba ti wọn ba mọ pe o ba aagọ ara wọn mu. Ninu ọrọ rẹ, Baba Adeboye sọ pe: "Mi o sọ pe ki ẹnikẹni ma ṣe gba abẹrẹ korona, ẹ ko tii gbọ nnkan to jọ bẹẹ ri lẹnu mi. Dipo ki ẹ maa gbe ninu ibẹru tabi iyemeji, ẹ lọ gba abẹrẹ korona. Bi ẹ ba nigbagbọ wi pe gbigba abẹrẹ naa lo maa jẹ ki ọkan yin balẹ, ẹ le lọ gba a.


Ninu ọrọ rẹ, Baba Adeboye sọ pe: "Mi o sọ pe ki ẹnikẹni ma ṣe gba abẹrẹ korona, ẹ ko tii gbọ nnkan to jọ bẹẹ ri lẹnu mi. Dipo ki ẹ maa gbe ninu ibẹru tabi iyemeji, ẹ lọ gba abẹrẹ korona. Bi ẹ ba nigbagbọ wi pe gbigba abẹrẹ naa lo maa jẹ ki ọkan yin balẹ, ẹ le lọ gba a. "Baba, ṣe ohun ti ẹ n sọ ni pe ẹyin naa le gba abẹrẹ korona? Bi awọn orilẹ-ede kan ba wa lagbaye, ti wọn sọ pe mi o le wa sibẹ lati waasu nitori pe mi o gba bẹrẹ korona, ohunkohun ni mo le ṣe fun Jesu Kristi. "To ba jẹ gbigba abẹrẹ korona lo maa di mi lọwọ ohun ti Ọlọrun pe mi fun, bi wọn ba sọ pe ki n wa gba abẹrẹ naa lẹẹmẹwaa, mo ti ṣetan lati gba a."


"Baba, ṣe ohun ti ẹ n sọ ni pe ẹyin naa le gba abẹrẹ korona? Bi awọn orilẹ-ede kan ba wa lagbaye, ti wọn sọ pe mi o le wa sibẹ lati waasu nitori pe mi o gba bẹrẹ korona, ohunkohun ni mo le ṣe fun Jesu Kristi. "To ba jẹ gbigba abẹrẹ korona lo maa di mi lọwọ ohun ti Ọlọrun pe mi fun, bi wọn ba sọ pe ki n wa gba abẹrẹ naa lẹẹmẹwaa, mo ti ṣetan lati gba a."


Ó mà ṣe o! Èèyàn mẹ́rin gan mọ́ná nínú ṣọ́ọ̀ṣì l'Ékòó, ìsìn ìdúpẹ́ ni wọ́n fẹ́ẹ́ ṣe

Ko din ni eeyan mẹrin ti wọn jade laye lọjọ Aiku, Sannde ana ninu ṣọọṣi Aladura kan ti wọn pe ni El-Adonai Evangelical Ministry (Aladura), eyi to wa ladugbo Jibowu, Abule-Ẹgba nipinlẹ Eko, nigba ti wọn sọ pe ṣe ni wọn gan mọ ina mọnamọna. Eeyan mẹfa la gbọ pe wọn fara kaaṣa nibi iṣẹlẹ ọhun, ṣugbọn ti AWIKONKO gbọ pe awọn mẹrin lo pada ba iṣẹlẹ naa lọ, ti awọn meji yooku ṣi n gba itóju lọwọ titi di asiko taa pari akojọpọ iroyin yii. Nnkan bi aago mẹjọ ku iṣẹju mẹrindinlọgbọn la gbọ pe iṣẹlẹ naa waye, nigba ti wọn sọ pe asiko ti awọn ọmọ naa n gbiyanju lati paarọ asia ṣọọṣi naa ni irin rẹ kọ waya ina, to si mu ki ina gbe wọn. Eto ayẹyẹ isin idupẹ la gbọ pe wọn fẹẹ ṣe ninu ṣọọṣi naa, ko to di pe ijamba doju isin naa ru. Agbalagba meji ati ọmọ kekere meji ni wọn ba iṣẹlẹ naa lọ, gẹgẹ bi a ṣe gbọ. Jamiu, ọkan lara awọn tiṣẹlẹ naa ṣoju wọn sọ pe inu ṣọọṣi naa lawọn wa nigba ti iṣẹlẹ naa waye, to si lọ jẹ iyalẹnu fawọn nigba tawọn ri oku awọn mẹrin nilẹ.


Níbi tí Bọ́lánlé ti lọ jalè lọwọ́ tí tẹ̀ ẹ́ n'Íjẹ̀bú

Ọrọ ti Jesu Olugbala sọ gbẹyin lori igi agbelebu wi pe 'O pari', ni wọn lo jade lẹnu gendekunrin kan ti wọn pe orukọ rẹ ni Bọlanle Ojomu, ẹni ti ọwọ tẹ lakooko to lọ jale ladugbon Silver Estate, Odomalasa to wa nilu Ilese Ijẹbu, ipinlẹ Ogun.Ibi ti wọn sọ pe Bọlanle ti lọ digunjale pẹlu awọn akẹgbẹ rẹ lọwọ ti tẹ oun nikan ni nnkan bi aago mejila aabọ, ọjọ Ẹti, Furaidee, ọsẹ to ṣẹṣẹ kọja yii. Wọn nibi ti Bọlanle atawọn ẹmẹwa rẹ ti n jale lọwọ lawọn ara agbegbe naa ti ranṣẹ ọlọpaa Ilese Ijẹbu fun aabo. Ki awọn ọlọpaa si too de, ọwọ ti ba Bọlanle pẹlu ibọn ilewọ kekere kan ti wọn gba lọwọ ẹ. A gbọ pe igbiyanju awọn eeyan atawọn ọlọpaa lati ri awọn yooku mu ja si pabo. Adele kọmiṣanna ọlọpaa ipinlẹ Ogun Abiọdun Alamutu nigba to n fidi iṣẹlẹ ọhun mulẹ sọ pe oun ti paṣẹ ki iwadii tubọ bẹrẹ lati rii pe ọwọ tẹ awọn yooku to salọ naa, lati le fi wọn jofin.


Ó tún ṣẹlẹ̀ o! Wọ́n ti jí olùkọ́ fásitì gbé l'Òndó, mílíọ̀nù mẹwàá náírà ni wọ́n bèèrè

Iroyin to tun ṣẹṣe tẹ AWIKONKO lọwọ bayii ni pe awọn agbebọn kan ti ji olukọ ile-ẹkọ fasiti ti Adekunle Ajasin to wa ni Akungba-Akoko, nipinlẹ Ondo gbe salọ. Ọjọ Ẹti, Furaidee la gbọ pe wọn ji olukọ naa ti wọn pe orukọ rẹ ni Mayọwa Adinlẹwa, ti ẹka ikẹkọọ imọ ẹkọ, iyẹn Education gbe salọ. AWIKONKO gbọ pe opopona marosẹ Akurẹ si Ado-Ekiti ni wọn ti ji Mayọwa gbe lakooko to n lọ ṣabẹwo sawọn mọlẹbi rẹ niluu Ikẹrẹ Ekiti. Wọn nibi ti ọna ko ti dara lawọn agbebọn naa ti dena dee, ti wọn si yọ ibọn sii. Miliọnu mẹwaa naira la gbọ pe awọn ajinigbe naa n beere bayii ki wọn to le fi Mayọwa silẹ, iyẹn gẹgẹ bi aburo rẹ, Toyin ṣe ṣalaye fun wa. Funmilayọ Ọdunlami, to jẹ agbẹnusọ fawọn ọlọpaa ipinlẹ naa ti sọ pe iwadii awọn ti bẹrẹ lati ri ọkunrin naa gba pada jade kuro lọwọ wọn.


Níbi táwọn ajínigbé yìí ti fẹ́ẹ́ gba owó àbẹ̀tẹ́lẹ̀ lọwọ́ ti tẹ̀ wọ́n l'Ógùn

Aṣeyọri to lọọrin nileeṣẹ ọlọpaa ipinlẹ Ogun tun ṣe lọjọ Aiku, Sannde ana, nigba ti wọn rọwọ to awọn ajinigbe meji kan lakooko ti wọn fẹẹ gba owo abẹtẹlẹ lọwọ mọlẹbi ẹni ti wọn jigbe. Muhammed Abubakar, ẹni ọdun mejilelogoji ati Clinton Niche toun jẹ ọmọ ọdun mejidinlogun lọwọ palaba wọn segi ninu igbo kijikiji kan to wa nilu Agbara, ipinlẹ naa. AWIKONKO gbọ pe, ọmọ ọdun meje kan, Daniel Ajibili lawọn mejeeji yii jigbe, ti wọn si n beere ransọṣomu lọwọ baba rẹ, Stephen Ajibili. Owo ti wọn n beere naa lọ jẹ ko gba teṣan ọlọpaa Agbara lọ lati fi to wọn leti. Stephen sọ pe iyawo oun, to jẹ iya ọmọ naa lo ran an niṣẹ laago mọkanla kọja oju iṣẹju. Oju ọna lọmọ naa wa, ti wọn fi jiigbe, to si ni miliọnu kan naira ni wọn n beere lọwọ oun lati fi gba ọmọ oun silẹ.Bawọn ọlọpaa ṣe gbọ, ni wọn ti bẹrẹ iṣẹ iwadii, ti wọn si ni ki awọn obi ọmọ yii ṣe ohun tawọn ajinigbe naa n fẹ.


Owo ti wọn n beere naa lọ jẹ ko gba teṣan ọlọpaa Agbara lọ lati fi to wọn leti. Stephen sọ pe iyawo oun, to jẹ iya ọmọ naa lo ran an niṣẹ laago mọkanla kọja oju iṣẹju. Oju ọna lọmọ naa wa, ti wọn fi jiigbe, to si ni miliọnu kan naira ni wọn n beere lọwọ oun lati fi gba ọmọ oun silẹ.Bawọn ọlọpaa ṣe gbọ, ni wọn ti bẹrẹ iṣẹ iwadii, ti wọn si ni ki awọn obi ọmọ yii ṣe ohun tawọn ajinigbe naa n fẹ. Nibi ti wọn ti fẹẹ gba owo naa lawọn ọlọpaa ti raga bo wọn, ti wọn si ko awọn mejeeji.Awọn mejeeji ni wọn pada mu awọn ọlọpaa lọ sibi ti wọn de ọmọ naa mọ. Nibẹ ni wọn si ti ṣakiyesi pe mẹta lawọn ajinigbe naa, ṣugbọn ti ẹnikan yooku wọn ti na papa bora, ni kete to ti gbọ pe awọn ọlọpaa ti wa nitosi. Nigba to n sọrọ, adele kọmiṣanna ọlọpaa ipinlẹ Ogun, Abiọdun Alamutu, ti paṣẹ pe ki wọn ko awọn meji naa lọ si ẹka ileeṣẹ wọn, to n ri sọrọ ijinigbe lati tubọ ṣe iwadii wọn, ko to di pe wọn foju ba ile-ẹjọ, to si ni wọn gbọdọ rọwọ to ẹnikan yooku toun na papa bora.


Nibi ti wọn ti fẹẹ gba owo naa lawọn ọlọpaa ti raga bo wọn, ti wọn si ko awọn mejeeji.Awọn mejeeji ni wọn pada mu awọn ọlọpaa lọ sibi ti wọn de ọmọ naa mọ. Nibẹ ni wọn si ti ṣakiyesi pe mẹta lawọn ajinigbe naa, ṣugbọn ti ẹnikan yooku wọn ti na papa bora, ni kete to ti gbọ pe awọn ọlọpaa ti wa nitosi. Nigba to n sọrọ, adele kọmiṣanna ọlọpaa ipinlẹ Ogun, Abiọdun Alamutu, ti paṣẹ pe ki wọn ko awọn meji naa lọ si ẹka ileeṣẹ wọn, to n ri sọrọ ijinigbe lati tubọ ṣe iwadii wọn, ko to di pe wọn foju ba ile-ẹjọ, to si ni wọn gbọdọ rọwọ to ẹnikan yooku toun na papa bora.


Tinubu la fọwọ́ sí fún ipò Ààrẹ l'ódún 2023 - Àwọn ọba Èkó sọ̀rọ̀ sókè

Apapọ ẹgbẹ awọn ọba alaye lagbegbe Badagry nipinlẹ Eko ti sọ pe Aṣiwaju ẹgbẹ oṣelu All Progressives Congress, Aṣiwaju Bọla Ahmẹd Tinubu lawọn fọwọ si fun ipo aarẹ orilẹ ede Naijiria lọdun 2023, nitori pe oun lẹni to kaju oṣuwọn.Wọn sọ pe Aṣiwaju Tinubu ti ẹnikan ṣoṣo to kaju oṣuwọn lati gba ipo aarẹ lọwọ Aarẹ Muhammadu Buhari lọdun 2023.Nibi ipade kan ti ẹgbẹ South West Agenda (SWAGA’23) ṣagbatẹru rẹ lọjọ Aiku, Sannde ana, ni wọn ti sọrọ yii sita, ti wọn si lawọn ti ṣetan lati gbaruku ti gomina tẹlẹri nipinlẹ Eko naa.Lara awọn ọba to wa nibẹ ni: Ọba Mọmọdu Afọlabi, Onijanikin tilu Ijanikin; Ọba Nọfiu Dada, Elete tilu Ete; Ọba Abideen Adekanbi, Osolu tilu Osolu; Ọba Mobadenle Oyekan, Onilado tilu Ilado; Ọba Caleb Adeniyi, Ọlọjọ tilu Ọjọ; Ọba N. A. Akinyẹmi, Alabirun tilu Ikarẹ.Awọn miiran ni: Ọba Taofik Adegboyega, Alahun tilu Imore Apapa; Ọba Gausu Rasak Ovaria tilu Ibeshe; Ọba Kasumu Kosọkọ, Ẹlẹkunpa tilu Ẹkunpa; Ọba Musiliu Adio Yussuf, Oniṣiwọ tilu Tarkwa Bay; Ọba Ọlayinka Lateef, Alado tilu Ado.Awọn yooku ni: Ọba Adeṣina Aṣade; Oniba Ẹkun tilu Iba; Ọba Ṣhẹrif Adeṣina Bello, Onigbanko tilu Igbanko; ati Ọba Josiah Ilemobade Aina, Ọlọtọ tilu Ọtọ.Nigba to n sọrọ, alaga ẹgbẹ SWAGA’23 lapapọ, Sẹnetọ Dayọ Adeyẹye dupẹ pupọ lọwọ awọn ọba alaye naa, to si ni yoo dara bi wọn ba pin ipo aarẹ naa silẹ Yoruba, nitori pe ijọba Buhari yoo pari ninu oṣu karun-un, ọdun 2023. Adeyẹye ninu ọrọ rẹ, sọ pe ọrọ Aṣiwaju Tinubu ti kọja ọrọ ipinlẹ Eko nikan, nitori pe pupọ awọn ẹgbẹ oṣelu kaakiri ipinlẹ Ogun, Ọyọ, Ọṣun, Ekiti ati Ondo ni wọn ti fontẹ lu Tinubu.


Nítorí iṣẹ́ abẹ tí Ọ̀ṣọbà ṣe, ẹ gbọ́ ohun tí Gómìnà Dàpọ̀ Abíódún sọ

Gomina Dapọ Abiọdun tipinlẹ Ogun, ti ba gomina tẹlẹri nipinlẹ naa, Oloye Oluṣẹgun Ọsọba yọ lori aṣeyọri iṣẹ abẹ ti orunkun rẹ to lọ ṣe niluu Oyinbo lọsẹ to kọja yii.Ọsibitu kan nilẹ Amẹrika ni Arẹmọ Ọṣọba ti ṣiṣẹ abẹ naa l'Ọjọbọ, Tọside, ọgbọn, ọjọ, oṣu kẹsan to kọja yii, ti iṣẹ abẹ naa si lọ gẹgẹ bo ṣe lai ni idaamu kankan ninu. A gbọ pe lati bi ọdun meloo kan sẹyin ni orunkun ti n yọ Arẹmọ Ọṣọba lẹnu, eyi ti ko jẹ ko le duro tabi rin daadaa. Nigba to n sọrọ ninu atẹjade ti akọwe iroyin rẹ, Ọgbẹni Kunle Ṣomọrin fi sita lọjọ Ẹti, Furaidee, Gomina Dapọ Abiọdun sọ pe inu oun dun wi pe baba naa ṣiṣẹ abẹ ọhun laṣeyọri, to si jẹ ko di mimọ pe ara rẹ ti n ya gidigidi.


Òpin débá ayé fàmílétè-ki-n-tutọ́ tàwọn òdaràn ń jẹ ní Kogí - Yahaya Bello fọwọ́ sọ̀yà

Gomina ipinlẹ Kogi, Alaaji Yahaya Adoza Bello ti ṣeleri wi pe opin ti deba gbogbo awọn ọdaran to fi ipinlẹ naa ṣe ibugbe, paapaa awọn ọdaran to n jaye familete-ki-n-tutọ, nitori pe gbogbo wọn ni omi yoo dilẹ lẹyin asunṣujẹ wọn laipẹ. O ni gbogbo ile tawọn ba ṣawari wi pe awọn ọdaran n lo lati sapamọ si fi ṣiṣẹ ibi loun yoo wo lulẹ danu lai ṣẹku ẹyọkan ṣoṣo. Lonii, ọjọ Aje., Mọnde ni Gomina Bello sọrọ naa jade nibi eto kan ti ileeṣẹ ologun orilẹ-ede yii, ẹka tipinlẹ naa ṣe nipa alaafia, iyẹn Exercise Enduring Peace, to waye nikorita Zariagi ati Kabba, ijọba ibilẹ Adavi, ipinlẹ naa. Bello, sọ pe ijọba oun ko ni fi ohunkohun silẹ lati pa gbogbo ibugbe awọn ọdaran run patapata nipinlẹ naa, to si gbe oṣuba kare fun ọga ologun, Lt. Gen. Farouk Yahaya, lori akitiyan rẹ lati gbogun ti awọn ọdaran lorilẹ-ede yii. Bakan naa lo tun fi idunnu rẹ han lori ajọṣepọ to dan mọnran laaarin awọn eleto aabo kaakiri ipinlẹ Kogi nipa titẹri awọn ọdaran ati agbebọn ba. Ninu ọrọ rẹ, o sọ pe: "Iṣakoso mi ko nii da ọdaran kankan si nipinlẹ Kogi.


Bello, sọ pe ijọba oun ko ni fi ohunkohun silẹ lati pa gbogbo ibugbe awọn ọdaran run patapata nipinlẹ naa, to si gbe oṣuba kare fun ọga ologun, Lt. Gen. Farouk Yahaya, lori akitiyan rẹ lati gbogun ti awọn ọdaran lorilẹ-ede yii. Bakan naa lo tun fi idunnu rẹ han lori ajọṣepọ to dan mọnran laaarin awọn eleto aabo kaakiri ipinlẹ Kogi nipa titẹri awọn ọdaran ati agbebọn ba. Ninu ọrọ rẹ, o sọ pe: "Iṣakoso mi ko nii da ọdaran kankan si nipinlẹ Kogi. A ma maa tẹsiwaju lati wo ile wọn lulẹ, mi o fẹẹ mọ bi wọn ṣe sunmọ awọn eeyan to. Kogi jẹ ile alaafia, ati pe ijọba mi ti ṣeleri lati rii pe awọn ọmọ ati olugbe ipinlẹ yii sun oorun asundọkan, nipa didi oju mejeeji."


A ma maa tẹsiwaju lati wo ile wọn lulẹ, mi o fẹẹ mọ bi wọn ṣe sunmọ awọn eeyan to. Kogi jẹ ile alaafia, ati pe ijọba mi ti ṣeleri lati rii pe awọn ọmọ ati olugbe ipinlẹ yii sun oorun asundọkan, nipa didi oju mejeeji."


Wàhálà débá ilé iṣẹ́ Fesibuuku, Wasaapu àti Insitagiraamu, làwọn èèyàn bá lópin ayé ti dé

Ko si ọrọ meji to n jade lẹnu awọn eeyan kaakiri agbaye lakooko ti a ṣakojọpọ iroyin yii tan to yatọ si pe 'opin aye ti de', iyẹn lori bi awọn ileeṣẹ ikansira-ẹni ati abanidọrẹ pẹlu ibara-ẹni-sọrọ to gbajumọ lagbaye, iyẹn Fesibuuku, Wasaapu ati Insitagiraamu ṣe kuro lori ikanni ayelujara.Nnkan bi aago marun-un ku iṣeju mọkanlelogun ni gbogbo awọn ikanni ayelujara naa kuro lori afẹfẹ patapata kaakiri agbaye, ti ko si tii sẹni to le sọ pato ohun to ṣokunfa rẹ. Alaṣẹ ati oludasilẹ ileeṣẹ to n ṣakoso awọn ikanni ayelujara naa, Mark Zuckerberg ti fidi rẹ mulẹ pe loootọ lawọn n koju awọn iṣoro kan, ati pe awọn ti bẹrẹ iṣẹ lori rẹ, lati rii pe awọn pada sori ayelujara.Ori ikanni ayelujara ti Twitter ni Zuckerberg ti sọrọ naa laipẹ yii.


Wọ́n ní kí Buhari fojú àwọn tó n ṣagbátẹrù àwọn agbébọn síta, kó sì tún gbógun tì wọ́n

Ẹgbẹ kan ti wọn pe ara wọn ni Southern and Middle-Belt Alliance (SaMBA), ti rọ Aarẹ Muhammadu Buhari atawọn gomina ilẹ Guusu-Ila-Oorun (South-Eastern) orilẹ-ede yii lati foju awọn to n ṣagbatẹru awọn agbebọn, ki wọn si mu wọn balẹ lẹsẹkẹsẹ.Ninu atẹjade ti agbẹnusọ ẹgbẹ naa, Ọmọọba Rwang Pam Jnr. fi sita lonii, ọjọ Aje, Mọnde lo ti sọ pe ki Buhari gbe igbesẹ lati gbogun ti iwa ibajẹ awọn agbebọn to n fojoojumọ pọ si, paapaa nipinlẹ Anambra, ati gbogbo agbegbe Guusu Ila-Oorun naa.


Nítorí àwọn obìnrin, ìlú Ìlọrin gbàlejò àwọn èèyàn pàtàkì-pátákí, tó fi mọ́ Aisha, ìyàwó Ààrẹ Buhari

Lonii, ọjọ Iṣẹgun, Tusidee, ọjọ keje, oṣu kejila, ọdun 2021, gọngọ yoo sọ niluu Ilọrin, ipinlẹ Kwara, nibi ti awọn eeyan pataki-pataki ti wọn jẹ obinrin ti fẹẹ ṣe ipade agbaye.AWIKONKO gbọ pe ijọba ipinlẹ naa, labẹ iṣakoso Gomina AbdulRahman AbdulRazaq lo ṣagbatẹru eto yii, lati mọ riri ipa tawọn obinrin n ko ninu idagbasoke ati ilọsiwaju ipinlẹ ọhun, paapaa lawujọ agbaye.Eto naa ti wọn pe akori rẹ ni "Cracking The Glass Xeiling: The Story of Kwara Women" lawọn eeyan nla-nla bii Aisha Buhari, iyawo Aarẹ Muhammadu Buhari; Olufọlakẹ AbdulRazaq, iyawo Gomina AbdulRahman AbdulRazaq; ẹgbẹ awọn iyawo gomina lorileede Naijiria; Minisita f'ọrọ awọn obinrin ati iṣẹlẹ ajalu, Dame Pauline Tallen ati Sadiya Umar Faroiq; Oludamọran pataki fun Aarẹ lori ọrọ eto ọrọ aje, Ọmọwe Sarah Jubril ati gbajugbaja oniṣowo nni, Hajia Bọla Shagaya.Nini ipade naa ni wọn yoo ti maa sọ nipa awọn ọrọ ti nii ṣe pẹlu awọn obinrin, ipa ti wọn n ko ninu idagbasoke ipinlẹ ati lẹka eto oṣelu ati bẹẹ bẹẹ lọ.Yatọ si awọn wọnyi, awọn bii adajọ agba nipinlẹ Kwara tẹlẹri, Onidajọ Raliat Elelu-Habeeb; igbakeji Giwa fasiti tilu Ilọrin tẹlẹri, Ọjọgbọn Sidikat Ijaiya; atawọn mi in.Alakoso banki akọkọ lorileede yii nigba kan ri, Ibukun Awoṣika; Alade; Jubril; Elelu; Amina Mohammed lati ajọ iṣọkan agbaye; Sheikh Abdulrahman Ahmad, alakoso agba fun Ansaru-Ud-Deen Islamic Society of Nigeria, atawọn miran ni yoo ṣe idanilẹkọọ.Bẹẹ ni wọn yoo tun fi aami ẹyẹ da awọn obinrin to ti ko ipa to jọju ninu idagbasoke ipinlẹ Kwara lọla.


Ayé ò! Àwọn adigunjalè kọlu mọ́tò agbówórìn n'Íbàdàn, wọ́n pa ọlọ́pàá méjì danù

Ko din ni ọlọpaa meji ọtọọtọ ti wọn lawọn adigunjale pa danu lọsan oni, Ọjọbọ, Tọside nilu Ibadan, ipinlẹ Ọyọ, ti wọn si tun gbe obitibiti owo salọ.Mọto agboworin kan ti wọn n pe ni Bullion Van, eyi to n gbe owo lọ, pẹlu awọn ọlọpaa lẹyin la gbọ pe awọn adigunjale ọhun kọlu lagbegbe Idi Ape nigboro ilu Ibadan.A gbọ pe ṣe ni wọn ṣina bolẹ fawọn ọlọpaa naa, ti ọrọ ai di boolọ o yago lọna.Lara awọn araalu to wa lagbegbe yii fi ara kaaṣa ijamba naa, iyẹn lakoko ti ibọn n ro lakọ-lakọ.


Muyiwa Adejọbi di agbẹnusọ ọlọpaa Naijiria

Ileeṣẹ ọlọpaa orileede Naijiria labẹ ọga patapata wọn ti kede Ọmọọba Olumuyiwa Adejọbi gẹgẹ bi agbẹnusọ agba, to si ni iṣẹ ti bẹrẹ lai fi akoko ṣofo rara. Ọjọ Abamẹta, Satide ana ni ileeṣẹ ọlọpaa kede Ọmọọba Adejọbi, ẹni to tun jẹ CSP (Chief Superintendent of Police), to di ipo igbakeji agbẹnusọ ọlọpaa agba mu tẹlẹ, wi pe ko maa ba iṣẹ lọ. Frank Mba to wa nipo ọhun tẹlẹ la gbọ pe ọga ọlọpaa yan lati lọ kẹkọọ awọn agba, iyẹn Senior Executive Course siwaju sii nile-ẹkọ National Institute for Policy and Strategic Studies (NIPSS), to wa ni Kuru, ilu Jos, ipinlẹ Plateau. Ọmọọba Adejọbi lo ti figba kan ri jẹ agbẹnusọ ọlọpaa ipinlẹ Ogun, iyẹn laaarin ọdun 2008 si 2016; lẹyin to kuro nibẹ lo di agbẹnusọ ileeṣẹ ọlọpaa ẹkun ti Zone 2, to wa ni Onikan l'Ekoo, lọdun 2016; lẹyin eyi lo di agbẹnusọ ọlọpaa ipinlẹ Eko laaarin oṣu kẹsan-an, ọdun 2020 si oṣu kẹjọ, ọdun 2021, to si ko ipa ribiribi. Olumuyiwa Adejọbi, kuro nibẹ, o gba ilu Abuja lọ, nibi to ti lọo di igbakeji agbẹnusọ ọlọpaa agba orileede yii, awọn akitiyan rẹ lo mu ki ọga ọlọpaa paṣẹ pe ko tẹsiwaju lati di agbẹnusọ apapọ fun ileeṣẹ ọlọpaa orileede yii. Adejọbi kẹkọọ gboye ni fasiti ilu Ibadan pẹlu imọ Archeology and Geography (Combined Honours).


Ọmọọba Adejọbi lo ti figba kan ri jẹ agbẹnusọ ọlọpaa ipinlẹ Ogun, iyẹn laaarin ọdun 2008 si 2016; lẹyin to kuro nibẹ lo di agbẹnusọ ileeṣẹ ọlọpaa ẹkun ti Zone 2, to wa ni Onikan l'Ekoo, lọdun 2016; lẹyin eyi lo di agbẹnusọ ọlọpaa ipinlẹ Eko laaarin oṣu kẹsan-an, ọdun 2020 si oṣu kẹjọ, ọdun 2021, to si ko ipa ribiribi. Olumuyiwa Adejọbi, kuro nibẹ, o gba ilu Abuja lọ, nibi to ti lọo di igbakeji agbẹnusọ ọlọpaa agba orileede yii, awọn akitiyan rẹ lo mu ki ọga ọlọpaa paṣẹ pe ko tẹsiwaju lati di agbẹnusọ apapọ fun ileeṣẹ ọlọpaa orileede yii. Adejọbi kẹkọọ gboye ni fasiti ilu Ibadan pẹlu imọ Archeology and Geography (Combined Honours). o tun gba iwe ẹri Masters ni ẹka yiyanju aawọ ati gbigba alaafia laaye, iyẹn Peace and Conflict Studies ni fasiti Ibadan kan naa. Ọkan pataki lara awọn ọmọ ẹgbẹ Nigerian Institute of Public Relations (NIPR); International Public Relations Association (IPRA); Pointman Leadership Institute, USA; International Association of Chiefs of Police (IACP), USA; ati Institute of Corporate Administration, Naijiria ni Ọmọọba Adejọbi jẹ.


o tun gba iwe ẹri Masters ni ẹka yiyanju aawọ ati gbigba alaafia laaye, iyẹn Peace and Conflict Studies ni fasiti Ibadan kan naa. Ọkan pataki lara awọn ọmọ ẹgbẹ Nigerian Institute of Public Relations (NIPR); International Public Relations Association (IPRA); Pointman Leadership Institute, USA; International Association of Chiefs of Police (IACP), USA; ati Institute of Corporate Administration, Naijiria ni Ọmọọba Adejọbi jẹ.


Wọ́n ju akẹ́kọ̀ọ́ Mapoly sẹ́wọ̀n oṣù méje n'Íbàdàn

Ile-ẹjọ giga apapọ to wa nilu Ibadan, ipinlẹ Ọyọ ti ju gendekunrin, ọmọ ọdun mẹrinlelogun kan, Adebọwale Babatunde Ismail sẹwọn oṣu meje gbako pẹlu iṣẹ aṣekara lori ẹsun iwa jibiti to n lu lori ayelujara, eyi ti wọn n pe ni 'Yahoo-Yahoo'. Akẹkọọ ile-ẹkọ gbogboniṣe ti Moshood Abiọla to wa nilu Abẹokuta, ipinlẹ Ogun ni wọn pe Ismail, ẹka ikẹkọọ imọ kọmuputa ni wọn tun pe e, ti wọn si ni ogbologbo ni ninu ka lu jibiti ori ayelujara. Nigba to n gbe idajọ kalẹ, Onidajọ Uche Agomoh sọ pe awọon ẹri to tako Ismail niwaju oun kọja ohun ti wọn le maa pe ni irọ, ati paapaa boun funra rẹ tun ti ṣe jẹwọ wi pe lotitọ ni ẹsun ti wọn fi kan oun. Wọn ni orukọ kan, Annabel Torrens ni Ismail n lo lori ayelujara lati maa fi lu awọn eeyan ni jibiti, to si fi gba owo lọwọ ẹnikan ti wọn pe ni John Dauherty nipasẹ imeeli kan to jẹ [email protected]


Àwọn akẹ́kọ̀ọ́ ṣí n béèrè fún ìdájọ́ òdodo lórí ikú Heritage tó jábọ́ sínú Ṣálángá

Kii ṣe iroyin tuntun mọ pe ọkan lara awọn akẹkọọ fasiti Ọbafẹmi Awolọwọ to wa nilu Ile-Ifẹ, Heritage Ajibọla Ayọmikun ku iku oro, nipa bo ṣe jabọ sinu ṣalanga, to si gbabẹ lọ si ajule ọrun, sibẹ gbogbo awọn akẹkọọ ẹgbẹ rẹ ni wọn n beere fun idajọ ododo. Ọsẹ to ṣẹṣẹ n pari lọ yii la gbọ pe Heritage, to wa ni ẹka ikẹkọọ ede ilẹ adulawọ, iyẹn Linguistics and African Languages, ṣeeṣi jabọ sinu ṣalanga naa lakoko toun pẹlu ọrẹ kan n sa asọ sori ikọọ. Awọn to fi iṣẹlẹ yii to wa leti sọ pe o gba awọn panapana ni wakati kan gbako, ki wọn to debi iṣẹlẹ yii, ti a si gbọ pe fun bi ọgbọn iṣẹju ni wọn lo lati rii yọ. Ẹpa ko boro mọ nigba ti wọn yoo fi gbe e jade.


Ẹgbẹ́ àwọn ọ̀dọ́ CAN ṣàbẹ̀wò sí Gómìnà AbdulRazaq

Ẹgbẹ awọn ọdọ ẹlẹsin Kristẹni nni, labẹ aburada Youth Wing Christian Association of Nigeria (YOWICAN), ẹka tipinlẹ Kwara ti ṣe abẹwo nla si Gomina AbdulRahman AbdulRazaq, lati gbe oṣuba kare fun un lori ọna to n gba lati mu alaafia ba ipinlẹ naa. Ọfiisi gomina to wa nilu Ilọrin ni abẹwo ọhun ti waye, ti a si gbọ pe Ajihinrere Stephen Awoyale, to jẹ olori wọn lo lewaju igbimọ to lọ ṣabẹwo si gomina. Nibẹ ni gomina ti lewaju lati dide iṣẹju kan ni iranti amugbalẹgbẹ rẹ pataki lori ọrọ ẹsin, eyi to jade laye laipẹ yii, Samuel Adedayọ, ati alaga ẹgbẹ awọn Kristẹẹni, nipinlẹ naa, Most Reverend Paul Ọlawoore.


Nítorí ìjà ẹ̀sìn: AbdulRazaq gbé ìgbìmọ̀ ẹlẹ́ni-méjìlá kalẹ̀ láti paná ááwọ̀

Lati le tubọ pana wahala ọrọ Ijaabu to n waye kaakiri ileewe girama nipinlẹ Kwara, Gomina AbdulRahman AbdulRazaq, lọjọ Ẹti, Furaidee to kọja yii, ti gbe igbimọ ẹlẹni mejila kan kalẹ ti yoo ri sọrọ wahala ọhun. Igbimọ naa ti wọn pe ni Inter-Religious Council (IREC), la gbọ pe o kun fun awọn agbaagba, ọjọgbọn, ati alẹnulọrọ lawujọ, paapaa lẹka ẹsin gbogbo. Ẹmir tilu Shonga, to gbajumọ nipa aawọ yiyanju, Ọmọwe Haliru Yahya Ndanusa ni alaga igbimọ ọhun, gẹgẹ bi a ṣe gbọ. Awọn miran to wa ninu igbimọ ọhun ni Onidajọ Idris Haroon; Onidajọ Ọlatunji Bamgbọla; amugbalẹgbẹ pataki fun gomina lori ọrọ ẹsin Islam, Zubair Ibrahim Dan Maigoro; ẹni ti wọn fẹẹ yan fun ipo amugbalẹgbẹ gomina lori ọrọ ẹsin Kristẹẹni; Kọmiṣanna fọrọ eto-ẹkọ tẹlẹri, Hajia Halimat Yusuf; akọwe agba tẹlẹri, Ọmọwe Rhoda Ajiboye; Ọmọwe Soburu Alaaya; Moses Lasisi Abegunde; Ọjọgbọn Feyi Grace Adepọju; Alagba Stephen Wọle Oke; ati alakoso ileeṣe akanṣe iṣẹ, Iṣhọla Maryam Idowu, ti yoo jẹ akọwe. Igbimọ yii la gbọ pe wọn yoo ṣiṣẹ papọ lati rii pe awọn ẹlẹsin mejeeji yoo wa ni iṣọkan, ti wọn yoo si gba alaafia laaye laaarin ara wọn.


Pasitọ Adebọye sọ wahala ti yoo koju awọn agbebọn lẹkun Ariwa Ila-Oorun Naijiria

Alakoso agba fun ṣọọṣi Ridiimu lagbaye, Pasitọ Enoch Adejare Adeboye ti sọ asọtẹlẹ ibanujẹ si gbogbo awọn agbebọn aṣekupani to wa lẹkun Ariwa Ila Oorun (North-East) orileede yii wi pe opin yoo de ba wọn laipẹ. Ori ikanni ayelujara ti fesibuuku ni Pasitọ Adeboye ti sọrọ yii lọjọ Abamẹta, Satide, ana lẹyin akanṣe eto ‘Light Up Nigeria’ to waye nipinlẹ Gombe.Wọn gbe eto yii kalẹ lara-ọtọ fun ti ipalẹmọ ayẹyẹ ọgọrin ọdun ti ojiṣẹ Ọlọrun naa fẹẹ ṣe laipẹ yii. Ninu ọrọ rẹ, Pasitọ Adeboye sọ pe “Ogo Ọlọrun ni ẹkun Ariwa Ila-Oorun orileede Naijiria yii yoo pada wa nipa oore-ọfẹ Ọlọrun. “Mo fi ipinlẹ Gombe ṣe atẹgun wi pe bi ina Ọlọrun ṣe sọkalẹ pẹlu agbara nla lakooko akanṣe eto @reach4christ, ina Ọlọrun yoo sọkalẹ sori gbogbo agbegbe ti idaamu wa lorileede wa Naijiria.”


Wòlíì Ọládélé, Genesis Global ṣayẹyẹ ọjọ́ ìbí àrà-ọ̀tọ̀ fún Kasnaty, gbajúgbajà sọ̀rọ̀sọ̀rọ̀ ní ṣọọṣi rẹ̀

Gbajugbaja ojiṣẹ Ọlọrun nni, Wolii Israel Ọladele Ogundipe lonii, ọjọ Aiku, Sannde ti fi ẹmi imoore rẹ han si ogbontarigi sọrọsọrọ ti aye n pokiki rẹ lakooko yii, Kọlawọle Atanda Adejojo ẹni ti ọpọ awọn ololufẹ rẹ mọ si Kasnaty Sugar.Ọjọ Ẹti, Furaidee to kọja yii, iyẹn ọjọ kọkanla, oṣu keji ti a wa yii ni Kasnaty Sugar ṣe ayẹyẹ ọjọ ibi rẹ, ọdun marundinlaadọta ni ọkunrin naa pe bayii.Nigba to n sọrọ, Wolii Genesis sọ pe oun ko gbọdọ ma ṣe ayẹyẹ ọjọ ibi naa fun Kasnaty nitori pe oun ko le gbagbe oore nla ti ọkunrin naa ṣe foun, ati ipa to ko lakoko toun wa ninu ipenija.O ni Kasnaty ṣe ayẹyẹ ọjọ ibi foun lakoko toun n la awọn adojukọ kan kọja. O ni Kasnaty jọ oun loju pupọ, toun ko si le gbagbe titilai.


Kasnaty fi owó nlá tọrẹ lọ́jọ́ ìdúpẹ́ ayẹyẹ ọjọ́ ìbí rẹ̀ l'Ékòó

Ara-ọtọ lọjọ Aiku tii ṣe Sannde, to kọja yii gba yọ nigba ti gbajugbaja sọrọsọrọ agbaye nni, Kọlawọle Atanda Adejojo fi ẹbun obitibiti owo ta obinrin kan lọrẹ lati fi bẹrẹ ọja rẹ, ko le kuro lẹni to n tọrọ jẹ lawujọ. Kii ṣe akọkọ ree ti Kọlawọlẹ Adejojo, ẹni tọpọ awọn ololufẹ rẹ mọ si Kasnaty Sugar yoo maa ṣe iranlọwọ fawọn alaini, paapaa bo ṣe n fi eto rẹ, 'Street Voices with Kasnaty' ṣe awọn eeyan loore, ṣugbọn eyii yatọ si bo ṣe maa n ṣe tẹlẹ.Ṣọọṣi Ṣẹlẹ ti Wolii Israel Ọladele Ogundipe, iyẹn Genesis ni eto ọhun ti waye. Obinrin ti Kasnaty fun ni ni owo yii, Arabinrin Juliet Okenare la gbọ pe sọrọsọrọ naa ti pe awọn ẹlẹyinju aanu kaakiri agbaye lati dide iranlọwọ fun un, ti a si gbọ pe owo ti ko din ni ẹgbẹrun lọna ọọdunrun (300,000) naira ni wọn da fun un, lati fi bẹrẹ okoowo. A gbọ ep bi wọn ṣe ko owo yii fun Arabinrin Juliet, ko ri owo ọhun fi ṣe nnkan gidi, nitori pe gbogbo awọn ohun to maa n ṣe tẹlẹ, lo ti pa ti, ti ko si ṣe wọn mọ. Nigba to n sọrọ lọjọ naa, Kasnaty Sugar jẹ ko ye wa pe ṣaaju koun to pade obinrin naa, o maa n gbadura loore-koore, to si maa n gba aawẹ, koda, to sọ pe o maa n riran. Ṣugbọn ni kete to sọ pe obinrin naa pade oun, toun si dide iranlọwọ fun un, ṣe lo pa Ọlọrun rẹ ti, ko si ṣe awọn nnkan to maa n ṣe mọ.